
Tryk :  O.  Christensen.  Holte 


Kvindernes;  rige 

af  Præsident  David  O.  McKay 


Vi  lever  i  en  omskiftelig  verden.  Vi  er  midt  i  den,  vi 
har  den  så  nær,  at  mange  af  os  ikke  bliver  klar  over  eller 
opdager  det,  medens  forandringerne  sker.  Jeg  lagde  mærke 
til  dette,  da  jeg  rejste  over  for  at  indvie  en  kirke  på  min 
moders  fødested  i  Wales  i  august  1963.  Jeg  lagde  mærke 
til  forskellen  i  transportmåden.  Seksogtredsindstyve  år 
tidligere  krydsede  jeg  vandet  på  en  damper  til  Storbritan- 
nien. Det  tog,  så  vidt  jeg  husker,  omkring  syv  en  halv  dag 
fra  Philadelphia.  For  to  år  siden  rejste  vi  den  samme  di- 
stance på  seks  en  halv  time  fra  New  York.  Tænk  på  frem- 
gangen og  forandringerne  i  løbet  af  de  seksogtredsindstyve 
år! 

En  af  forandringerne  i  disse  to  trediedele  af  et  århun- 
drede har  været  vore  kvinders  stilling.  Jeg  ved  ikke,  at  der 
er  nogen  protest  mod,  at  kvinder  går  ind  på  områderne 
litteratur,  videnskab,  kunst,  socialøkonomi,  studium  og 
fremgang  og  alle  slags  undervisning  eller  deltager  i  nogle 
af  alle  de  ting,  som  bidrager  til  opfyldelsen  af  hendes 
kvindelighed  og  forøger  hendes  opløftende  indflydelse  i 
verden,  men  jeg  ved,  at  der  er  tre  områder  eller  riger, 
hvor  kvindernes  indflydelse  altid  bør  føles.  Ligegyldigt 
hvilke  forandringer  der  finder  sted  bør  disse  tre  riger 
altid  domineres  af  kvindelighedens  skønhed,  dyd  og  intel- 
ligens. Det  første  af  disse  riger  er  opbygningen  af  hjemmet. 
Derefter  undervisningens  rige  og  det  tredie  den  barmhjer- 
tige tjenestes  rige. 

Det  er  ikke  nødvendigt  at  overbevise  os  om  den  magt, 
som  hjemmets  indflydelse  har  på  karakterdannelsen.  Der 
er  visse  ting,  som  det  kun  er  nødvendigt  at  henlede  op- 
mærksomheden på,  og  sindet  vil  instinktivt  bifalde  dem. 
Alt  andet  kan  glemmes,  men  barndommens  oplevelser  vil 
blive  ved  at  stå  usvækket  på  erindringens  mure. 

Det  højeste  ideal  for  vore  unge  piger  i  dag,  således  som 
det  var  det  for  vore  mødre  og  bedstemødre  og  oldemødre, 
som  drog  over  sletterne,  er  kærlighed,  således  som  den  kan 
udtrykkes  i  ægteskabet  og  i  opbygningen  af  hjemmet,  og 
denne  dyd  hvor  kærligheden  finder  sit  sande  udtryk,  er 
baseret  på  vort  væsens  åndelige  side  og  ikke  dets  fysiske. 

En  af  de  største  ting,  som  verden  i  dag  trænger  til,  er 
intelligent,  samvittighedsfuldt  moderskab.  Det  er  hjemmet 
vi  skal  se  hen  til,  når  vi  skal  finde  det  sted,  hvor  de  fun- 
damentale dyder,  som  bidrager  til  menneskeligt  velfærd  og 
lykke,  indskærpes. 

Moderskabet  bør  være  intelligent  og  rent,  fordi  det  er 
den  levende  kilde  til  livet,  som  flyder  på  menneskehedens 
strøm.  Den  kvinde,  som  ville  besmitte  denne  strøm  ved  at 


ryge  tobak,  bruge  giftige  stimulanser  eller  andre  ting,  som 
ville  skade  de  ufødte,  er  usand  mod  sit  køn  og  en  fjende 
af  racens  styrke  og  uafbrudte  beståen. 

Livets  love  og  Guds  åbenbarede  ord  forener  sig  i  at  læg- 
ge det  ansvar  på  moderen  og  faderen  at  give  børnene  ikke 
blot  en  ren,  uhemmet  fødsel,  men  også  opøvelse  i  tro  og 
retfærdighed.  De  bør  undervises  i  »læren  om  omvendelse, 
tro  på  Kristus,  den  levende  Guds  Søn,  og  om  dåb  og  den 
Helligånds  gave,  når  de  er  otte  år  gamle  .  . .  . «  For  dem, 
som  forsømmer  dette  ved  forskrift  og  eksempel,  siger 
Lære  og  Pagter,  » .  . .  .  skal  synden  hvile  på  forældrenes 
hoved.«   (L.  &  P.  68:25). 

Der  synes  for  tiden  at  feje  en  bølge  af  vantro  over 
jordens  nationer,  en  ligegyldighed  overfor  overenskomster, 
uærlighed  i  personlige  så  vel  som  i  borgerlige  og  interna- 
tionale sager.  Folk  synes  at  hjemfalde  til  junglens  regler 
og  love,  hvor  magt  er  ret. 

Men  moderen  er  ikke  den  eneste,  der  øver  indflydelse 
som  lærer.  Ofte  er  det  en  ugift  tante,  som  mange  gange 
øver  en  større  indflydelse  end  moderen;  og  dog  har  hendes 
arbejde,  »strålende  håb  og  store  ofre,  hendes  ensomme 
grublinger  og  ærgerrighed  på  andres  vegne,  sjældent  fået 
nogen  opmærksomhed  fra  historikerens  eller  levnedsskil- 
drerens  side.  Som  danner  og  former  af  det  ubeskrevne  ma- 
teriale, som  nevøer  og  niecer  dannede,  har  hun  fået  lov 
til  at  leve,  slide  og  dø  upåagtet«. 

Således  skriver  Philips  Russell  som  kommentar  til  den 
indflydelse,  som  Mary  Moody  Emerson  havde  på  Ralph 
Waldo  Emerson. 

Og  nu  vil  jeg  gerne  skrive  et  par  ord  om  de  unge  piger 
som  lærerinder.  Hvis  vi  kan  hjælpe  vore  unge  piger  til 
at  vide,  at  de  lever  i  et  rige,  hvor  de  har  magt  til  at  forme 
de  ganske  unges  skæbne,  ville  det  være  vidunderligt  i 
samfundet.  Jeg  ved  ikke,  om  vi  kan,  men  jeg  skal  give  en 
hentydning.  Noget  af  det  mest  betryggende  for  en  ganske 
ung  pige  er  bevidstheden  om,  at  hun  med  sine  ord  og 
handlinger  bidrager  til  at  forbedre  eller  fornedre  samfun- 
det —  at  hun  ved  at  beskytte  eller  forsvare  sig  mod  en 
intrigant  ung  mands  tvivlsomme  tilnærmelser  ærer  sig  selv 
og  kvindeligheden  ved  modstand  i  stedet  for  at  give  efter. 
Hun  kan  gøre  dette  ved  at  besvare  hans  smigrende  ord  om 
foregiven  kærlighed  ved  at  sige  med  sine  egne  ord:  »Ingen 
mand  vil  gøre  den  fortræd,  som  han  elsker.«  På  den  måde 
bliver  hun,  i  sin  tidlige  karriere,  ikke  en  frister,  men  en 
lærerinde,  hendes  naturlige  og  ædle  kald. 

Næst  efter  moderskab  og  undervisning   opnår  kvinden 

sin  højeste  herlighed  i  den  barmhjertige  tjenestes  rige. 
En  af  de  mest  betagende  beretninger  i  Bibelen  er  følgende 
historie,  fortalt  af  Lukas: 

»Men  det  skete  i  de  dage,  at  hun  blev  syg  og  døde;  og 
de  vaskede  hende  og  lagde  hende  i  salen  ovenpå. 

Da  nu  Lydda  var  nær  ved  Joppe,  og  da  disciplene  havde 
hørt,  at  Peter  var  der,  sendte  de  to  mænd  til  ham  og 
bad  ham:  'Kom  uden  tøven  over  til  os!'«  (En  af  de  inter- 
essante oplevelser  for  turister  i  dag  er  at  besøge  denne 
gamle  by). 

»Peter  brød  så  op  og  fulgte  med  dem.  Og  da  de  kom  der- 
hen, førte  de  ham  op  i  salen  ovenpå,  og  alle  enkerne  stod 
grædende  omkring  ham  og  viste  ham  alle  de  kjortler  og 
kapper,  som  »hinden«  havde  syet,  medens  hun  endnu  var 
hos  dem. 

Men  Peter  bød  dem  alle  gå  ud,  og  han  faldt  på  knæ  og 
bad.  Så  vendte  han  sig  til  det  døde  legeme  og  sagde: 
'Tabita,  stå  op!'  Og  hun  slog  øjnene  op,  og  da  hun  så 
Peter,  satte  hun  sig  op. 

Han  gav  hende  hånden  og  rejste  hende  op,  og  han 
kaldte  på  de  hellige  og  enkerne  og  viste  dem,  at  hun 
levede.«  (Ap.  Gern.  9:37—41). 

Hvilken  historie  fortælles  ikke  med  disse  få  ord!  Denne 
scene  indebærer  i  sig  det  kærlige  hjælpearbejde,  som  kvin- 
derne ydede  i  den  gamle  Kirke. 

Ønsket  om  at  yde  hjælp  til  de  sårede,  de  syge  og  de 
døende  gav  verden  en  af  de  mægtigste  organisationer 
blandt  nationerne  i  dag.  Jeg  hentyder  til  det  Internationale 


Røde  Kors.  Dette  godgørende  træ,  som  nu  udgyder  sin 
frugt  i  alle  lande,  udsprang  af  Florence  Nightingales  kær- 
lige og  medlidende  hjerte. 

Lad  mig  understrege,  at  kvindens  rige  er  ikke  mandens 
rige,  skønt  de  er  lige  vigtige  og  lige  udstrakte,  og  skønt 
kvinderne  udmærker  sig  på  mange  områder,  som  for  år 
tilbage  ansås  for  at  være  mandens  områder  alene.  Den 
største  harmoni  og  lykke  i  livet  vil  kunne  findes,  når 
kvindeligheden  hjælpes  og  æres  på  de  felter,  hvor  Gud  og 
naturen  har  bestemt,  at  hun  mest  virkningsfuldt  kan  tjene 
og  velsigne  menneskeheden.  Jeg  har  nævnt  tre  riger  for 
kvinder.  Der  er  mange  flere,  men  jo  mere  mændene  ærer 
hende  i  disse  riger,  jo  lykkeligere  vil  mænd,  kvinder  og 
børn  blive  over  hele  verden. 

Der  er  intet  i  livet,  der  er  så  beundringsværdigt  som 
sand  manddom,  der  er  intet  så  helligt  som  sand  kvinde- 
lighed. 

En  smuk,  beskeden,  tiltalende  kvinde  er  skabelsens  me- 
sterværk. Hvis  en  kvinde  foruden  disse  dyder  også  ejer 
retskaffenhed  og  gudfrygtighed  som  ledestjerner  i  sit  liv, 
samt  et  uimodståeligt  ønske  og  lyst  til  at  gøre  andre  lyk- 
kelige, vil  ingen  betvivle,  at  hun  kan  tælles  blandt  dem, 
som  i  sandhed  er  store. 


MénU  <D,  mrti, 

\i\v  vi  ser  folk  engang*  til 


af  Richard  L.  Evans 


Sommetider  opfører  vi  os  i  vor  tankeløshed  overfor 
andre,  som  om  vi  aldrig  skulle  stå  til  regnskab  for  vore 
handlinger  eller  vor  indstilling  eller  som  om  vi  aldrig 
skulle  se  dem  igen.  Sommetider  synes  vi  at  stole  på,  at  vi 
ikke  er  kendt.  Men,  som  den  persiske  digter  og  astronom 
Omar  Khayyam  engang  har  sagt:  »....  den,  som  har  én 
fjende,  vil  møde  ham  allevegne.«  Dette  blev  på  udfor- 
drende måde  udtrykt  af  Samuel  Goldwyn,  som  sagde: 
»Man  vil  altid  møde  folk  en  gang  til.«  Betydningen  er 
øjensynlig  på  mange  områder.  Sommetider  er  voksne 
ubetænksomme  overfor  børn.  De  lader  måske  et  barn 
vente  længere  i  en  kø  end  de  ville  lade  en  voksen  vente 
eller  tager  mindre  hensyn  til  det.  Men  voksne  bliver  gam- 
le og  børn  vokser  op,  og  vi  kan  ikke  vide,  hvornår  et 
barn,  som  vi  har  ignoreret,  måske  en  gang  sidder  i  en 
betydningsfuld  stilling  og  vi  ikke  blot  kan  se  ham,  men 
har  brug  for  ham  under  forskellige  omstændigheder. 
Sommetider,  når  vi  føler,  at  vi  ikke  er  kendt,  kan  vi  være 
mindre  høflige  eller  mindre  hensynsfulde  eller  kan  op- 
føre os  mindre  passende.  Men  vi  kan  måske  komme  til  at 
stå  ansigt  til  ansigt  med  selve  de  mennesker,  som  vi  op- 
førte os  mindre  godt  overfor.  I  trafiken,  på  landevejen, 
er  der  nogle,  som  bruger  et  groft  sprog  eller  råt  bruger 
hornet  eller  skaber  farlige  situationer  på  grund  af  hen- 
synsløshed   —    folk    som    vil    opføre    sig    bedre    bag    et 


skrivebord  eller  ved  et  selskab.  Men  de  —  eller  vi  —  ved 
aldrig,  hvornår  vi  under  andre  forhold  står  ansigt  til 
ansigt  med  nogen,  som  vi  har  opført  os  mindre  passende 
overfor.  Der  er  nogle  interessante  bemærkninger  angående 
dette  emne  fra  andre  kilder.  I  Barnaby  Rudge  2.  kapitel 
siger  Dickens:  »For  at  sige  det  rent  ud.  min  ven,  så  er 
din  mine  ikke  nogen  god  anbefaling.«  »Der  ligger  en 
stor  del  i  de  første  indtryk.«  (Congreve,  Way  of  the 
World).  »Vedbliver  ikke  alle  indtryk  som  er  gjort  i  livet,« 
sagde  Julius  Bate,  »ind  i  udødeligheden  som  sjælen  selv? 
Vil  de  ikke  muligvis  danne  det  billedgalleri,  som  vi  skal 
se  på  gennem  evighedens  uendelige  tidsaldre?«  Livet  er 
langt  nok  til  at  vende  i  mange  forskellige  retninger,  ikke 
alene  nu,  men  uendeligt;  og  hver  enkelt  er  af  betydning, 
og  sandsynligheden  for  ikke  at  se  nogen  for  anden  gang, 
synes  at  være  meget  ringe,  eller  man  kan  i  det  mindste 
ikke  regne  med  det.  Ingen  af  os  ved,  hvornår  vi  vil  få 
brug  for  andre.  Ingen  af  os  har  råd  til  at  være  uretfærdig 
eller  hensynsløs  eller  blive  truffet  under  upassende  opfør- 
sel ud  fra  den  forudsætning,  at  vi  ikke  vil  se  en  eller  an- 
den endnu  en  gang.  Og  bortset  fra  at  træffe  andre  er 
spørgsmålet  om  at  møde  vor  Skaber  og  at  se  os  selv  for 
evigt.  Vi  kan  ganske  simpelt  ikke  regne  med  ikke  at  se  en 
eller  anden  endnu  en  gang. 

(Fra  Tempelpladsen,  21.  marts  1965). 

Som  mit  budskab  til  medlemmerne  af  den  danske 
mission  i  denne  måned  vil  jeg  gerne  bringe  følgen- 
de redaktionelle  artikel  fra  Church  News  den  11. 
september   1965: 


Lokketonen  fra  falske  lærdomme 

Ved  et  af  de  møder,  der  fornylig  blev  afholdt  i 
konciliet  i  Rom,  vakte  biskoppen  fra  Indien  furore 
ved  at  sige,  at  hans  kirke  gjorde  sig  selv  til  nar 
ved  at  true  dem,  som  begik  hor,  og  dem,  som  spiste 
kød  om  fredagen,  med  den  samme  helvedes  ild. 

Under  talen  krævede  Hans  Velærværdighed  Luis 
La  Ravoire,  biskoppen  af  Krishnagar,  Indien,  mere 
realisme,  og  betvivlede,  at  det  at  spise  kød  om  fre- 
dagen kunne   regnes   som   en    »dødelig   synd«. 

Katolikernes  synspunkter  er  deres  egen  sag,  og 
vi  tror  på,  at  vi  skal  tillade  alle  mennesker  at  dyrke 
Gud,  som  de  selv  ønsker  det. 

Der  findes  mennesker,  som  måske  kan  kritisere 
katolikerne  for  sådanne  lærdomme,  som  den  vel- 
ærværdige biskop  omtalte.  Der  er  måske  også  nogle 
iblandt  os,  som  ville  gøre  det. 

Og  dog  må  vi  huske  på,  at  der  af  nogle  uansvar- 
lige personer  blandt  vore  egne  sommetider  spredes 
nogle  yderliggående  begreber,  som  ganske  vist  er 
fuldstændig  uautoriserede,  men  dem  må  vi  bestan- 
dig være  på  vagt  overfor. 

Nogle  af  vore  egne  medlemmer  fordømmer  det 
at  drikke  en  kop  kaffe  eller  en  flaske  coca  cola 
som  en  alvorlig  synd,  men  tager  ikke  i  betænk- 
ning at  snyde  deres  næste,  ødelægge  hans  gode 
navn  eller  overtræde  dydens  love. 

Der  er  andre,  som  ville  lukke  dem  ude  fra  him- 
melen, som  spiser  hvidt  brød  eller  hvidt  sukker, 
idet  de  mener,  det  er  anstødeligt  for  Herren.  Det 
kan  sammenlignes  med  den  forbrydelse  at  spise 
kød  om  fredagen  og  har  omtrent  samme  betydning 
i  den  evige  tingenes  plan. 

Var  der  nogle,  der  ville  pege  fingre  ad  andre, 
medens  han  selv  underviser  i  den  slags  tåbelige  lær- 
domme? Nogle  ville. 

Frelseren  prædikede  imod  yderligheder.  Han  sag- 
de,   at    vi    skulle    være    »mådeholdne    i    alle    ting«, 


og  advarede  imod   »farisæernes  surdej«,  de  menne- 
skegjorte lærdomme,  som  grasserer  i  verden. 

De  sidste  dages  hellige  må  ikke  gå  ud  fra,  at 
alle  menneskegjorte  lærdomme  er  begrænset  til 
dem,  der  ikke  er  af  vor  tro.  Der  findes  ubemyn- 
digede  personer  iblandt  os,  som  har  yndlingsteo- 
rier  og  -systemer,  som  de  forsøger  at  fremme. 

Disse  falske  begreber  bliver  til  tider  basis  for 
kulter  og  apostatgrupper.  Menneskegjorte  lærdom- 
me, som  cirkulerer  blandt  sidste  dages  hellige,  er 
akkurat  lige  så  usunde  som  menneskegjorte  lær- 
domme, der  cirkulerer  blandt  katoliker,  baptister 
og  presbyterianere. 

De  kan  ikke  og  vil  ikke  frelse  nogen.  Yderlig- 
gående begreber  er  ikke  guddommelige.  Herrens 
lærdomme  er  sunde  og  fornuftige.  De  vil  ikke  føre 
nogen  på  afveje. 

Men  den  utøjlede  fantasi  hos  en  samvittigheds- 
løs egoist,  som  løber  grassat,  kan  ødelægge  troen 
hos  mange  lettroende  folk. 

Alt  flette  viser  endnu  engang  betydningen  af  at 
have  levende  profeter  i  Kirken  til  at  modtage  vej- 
ledning fra  himmelen,  »så  vi  ikke  mere  skal  være 
umyndige,  der  kastes  og  drives  hid  og  did  af  alle 
mulige  lærdomme,  efter  som  vinden  blæser,  ved 
menneskers  tærningespil,  når  de  underfundigt  for- 
leder til  vildfarelse«. 

Apostlen  Peter  forudsagde:  ». . .  ligesom  der  også 
blandt  jer  vil  komme  falske  lærere,  som  vil  liste 
fordærvelige  vranglærdomme  ind,  idet  de  endog  for- 
nægter den  Herre,  som  købte  dem,  og  bringer  ha- 
stig undergang  over  sig  selv.« 

Den  advarsel  kan  de  sidste  dages  hellige  udmær- 
ket give  agt  på,  når  de  af  og  til  kommer  ud  for 
personer,  som  fremsætter  den  vrangforestilling,  »at 
de  tror  på  en  løgn«. 

R.  Earl  Sorenson, 
missionspræsident. 

Æren  og*  værdien 
af  arbejde  og*  selvtillid 


af  J.  Reuben  Clark,  jr. 


Følgende  artikel  er  uddrag  af  en  diskussion  i  1939, 
fremsat  af  afdøde  Præsident  J.  Reuben  Clark,  Jr.,  tidli- 
gere medlem  af  Kirkens  Første  Præsidentskab.  Anlednin- 
gen var  en  Borger-Konference  om  Regeringens  Styrelse, 
afholdt  i  Estes  Park,  Colorado. 

På  grund  af  den  voksende  tendens  hos  enkeltpersoner 
til  at  støtte  sig  til  regeringen  angående  hjælp,  understøt- 
telse og  ydelser,  mener  man,  at  de  evige  sandheder,  som 
Præsident  Clark  fremsætter,  er  på  sin  plads  i  dag. 


Den  store  leder  Brigham  Young  sagde: 

»Mine  erfaringer  har  lært  mig,  og  det  er  blevet  et  prin- 
cip hos  mig,  at  det  aldrig  er  til  nogen  gavn  at  blive  ved 
at  give,  til  mand  og  kvinde,  penge,  madvarer,  klæder  eller 
noget  andet,  hvis  de  er  ved  godt  helbred  og  kan  arbejde 
og  tjene  hvad  de  behøver,  hvis  der  er  noget  på  jorden  for 
dem  at  gøre.  Dette  er  mit  princip,  og  jeg  prøver  at  handle 
efter  det.  At  følge  en  modsat  kurs  ville  ruinere  ethvert 
samfund  i  verden  og  gøre  dem  til  lediggængere.«  (JD, 
11,  297). 

»At  give  til  lediggængeren  er  lige  så  dårligt  som  noget 
som  helst  andet.  Giv  aldrig  noget  til  lediggængeren.«  (Ibid., 
6,  19). 

» .  .  .  .  sæt  de  fattige  til  at  arbejde  —  plante  frugttræer, 
kløve  brænde,  grave  grøfter,  lave  hegn,  eller  noget  andet 
nyttigt,  og  sæt  dem  derved  i  stand  til  at  købe  kød  og  mel 
og  andre  af  livets  nødvendigheder.«  (Ibid.,  12,  61). 

I  Kirkens  første  dage  kom  disse  ord: 

»Jeg,  Herren,  er  ikke  helt  tilfreds  med  Zions  indbygge- 
re, thi  der  findes  lediggængere  blandt  dem,  og  deres  børn 
vokser  op  i  ugudelighed.  De  søger  heller  ikke  alvorligt 
efter  evighedens  skatte;  men  deres  øjne  er  fyldt  med 
griskhed. 

Det  burde  ikke  være  således  og  må  afskaffes  mellem 
dem «  ( L.  &  P.  68:  31-32). 

Kirken  ser  i  høj  grad  ned  på  dovenskab.  Flid,  økonomi 
og  sparsommelighed  bliver  hævet  til  skyerne.  Bedrag,  ger- 
righed, uærlighed,  løgn,  begærlighed  og  korruption  bliver 
fordømt.  Ærlighed,  sandfærdighed,  ædruelighed,  villighed 
til  at  give,  næstekærlighed,  sympati  for  smerte,  elendighed 
og  nød,  tjenesteydelse  mod  andre,  fremhæves,  så  det  næ- 
slen bliver  til  en  befaling. 


I  hundrede  år  har  Kirken  selv  taget  sig  af  sit  folks 
behov  og  nød,  skønt  deres  prøver  til  tider  har  været  hårde. 

For  hundrede  år  siden  plyndrede,  brændte  og  myrdede 
bevæbnede  pøbelhobe  os.  Jeg  taler  uden  nag  eller  had, 
men  fuld  af  næstekærlighed. 

Tre  gange  blev  vi  med  våbenmagt  drevet  fra  vore  bjem, 
og  alle  vore  ejendele,  som  vi  ikke  kunne  bære  på  vor 
ryg  eller  tage  med  i  vore  vogne,  blev  taget  fra  os. 

Engang  flygtede  vi  for  vort  liv  efter  en  guvernørs  ordre 
om  virkelig  udslettelse.  Atter  og  atter  byggede  vi  byer, 
kun  for  at  blive  drevet  ud  af  dem. 

Kun  én  gang,  da  det  syntes  at  være  på  det  yderste  med 
os,  bad  vi  Washington  om  bistand  —  ikke  føde,  klæder 
eller  husly,  men  sikkerhed  for  vor  ejendom  og  sikkerhed 
for  vort  liv  imod  statens  aggression  og  lokal  forfølgelse. 
Præsidenten  svarede  os,  således  som  jeg  tror  han  måtte 
have  svaret  os  under  sin  embedsed:  »....  Deres  sag  er 
retfærdig,  men  jeg  kan  intet  gøre  for  Dem.«  (DHC,  A,  80). 

Da  vor  Profetleder  for  femoghalvfems  år  siden  blev  slå- 
et ihjel  af  en  tøjlesløs  lokal  pøbelhob,  og  vi  begyndte  vor 
march  mod  vest  over  sletter  og  bjerge  under  den  geniale 
leder  Brigham  Young,  rejste  vi  ved  egen  kraft,  uden  stats- 
tilskud, uden  lån,  kun  fulgt  på  vor  vej  af  forbandelser  fra 
dem,  som  drev  os  ud  fra  vore  hjem  og  derefter  tilegnede 
sig,  uden  at  betale  for  det,  de  ejendele,  som  de  tvang 
os  til  at  efterlade. 

Efter  at  vi  var  kommet  til  bjergenes  dale,  såede  vi  al 
vor  hvede,  så  vi  kun  havde  tilstrækkeligt  til  at  lave  mel  af 
til  høsten  var  inde;  vort  nærmeste  forsyningssted  var 
seksten  hundrede  kilometer  borte  og  kunne  kun  nås  med 
oksespand;  tusinder  af  andre  var  på  vej  for  at  slutte  sig 
til  os.  En  sværm  af  græshopper  kom,  fortærende  alt  på 

deres  vej.  Hungersnøden  bankede  på  døren.  Så  kom  mi- 
raklet med  mågerne,  høsten  blev  reddet,  sultdøden  blev 
slået  tilbage  —  et  mirakel  så  virkeligt  som  noget,  der 
hjalp  det  gamle  Israel  på  flugten  fra  fangenskabet  i 
Ægypten.  Men  selv  da  levede  vi  af  små  rationer  af  den 
tarveligste  føde,  suppleret  af  vilde  rødder  gravet  ud  af 
bakkeskråningerne.  Så  kæmpede  vi  videre  mod  nød  og 
elendighed;  slid  og  slæb  var  vort  daglige  liv. 

Med  Salt  Lake  City  som  centrum  drog  pionergrupper 
ud  mod  øst,  vest,  nord  og  syd  over  hele  det  store  om- 
råde. Hver  nybyggerkoloni  kæmpede  med  den  samme  nød 
og  elendighed,  det  samme  slid  og  slæb.  Ingen  hjælp  kom 
udefra,  vi  drømte  aldrig  om  at  bede  om  det.  Kirken  hjalp 
så  godt  som  dens  knappe  midler  tillod  det,  men  naboer 
ydede  den  virkelige  bistand.  Det  sidste  pund  mel  blev  ofte 
delt  med  andre. 

Fyrretyve  år  senere,  som  en  sidste  fase  i  kampen  mel- 
lem Kirken  og  regeringen  angående  polygami,  blev  al  Kir- 
kens ejendom  konfiskeret  af  forbundsregeringen.  Kun  en 
del  af  den  blev  nogensinde  tilbagegivet. 

Men  Kirken  overlevede,  folket  gik  fremad.  Karakteren 
forblev  intakt.  Vi  tog  vare  på  vore  egne  fattige.  I  knap- 
hedens tider  hjalp  naboer  hinanden. 

Atter  og  atter  gik  vi  gennem  den  brændende  smelteovn; 
vi  kom  ud  af  den  hver  gang,  lutret,  med  bundfaldet 
brændt  bort,  med  en  ny  ånd,  helliggjort. 

Vi  mormoner  har  draget  omsorg  for  vore  egnes  nød- 
vendige  fornødenheder   i   fortiden;   vi   kan   også   gøre   det 


nu.  Vi  kan  gøre  det  i  fremtiden,  hvis  vi  kan  blive  befriet 
for  den  demoralisering  af  karakteren,  som  følger  med  en 
arbejdsløshedsunderstøttelse. 

Vi  gør  ikke  fordring  på  noget  monopol  på  de  dyder, 
der  har  gjort  det  muligt,  som  vi  har  opnået.  Disse  dyder 
har  været  enhver  pioners  fælles  arv,  når  han  er  draget 
ud  over  Amerika. 

Måske  med  undtagelse  af  en  gradsforskel  bar  vore  er- 
faringer været  de  samme  erfaringer,  som  alle  pionerer  i 
det  vestlige  Amerika  har  gjort.  Ingen  fik  understøttelse, 
ingen  havde  mange  penge,  heller  ingen  bad  om  eller  mod- 
tog noget  gratiale  fra  regeringen.  Havde  de  ventet  på 
disse  og  havde  de  virkelig  fået  dem,  ville  Amerika  aldrig 
være  blevet  bygget. 

Nogle  retfærdiggør  vor  nuværende  financielle  kurs  ved 
at  sige:  »Tiderne  har  forandret  sig«.  Det  har  de,  men 
karakteropbygning  har  ikke.  Retfærdighedens  og  fremgan- 
gens love  er  evige.  Ingen  slipper  for  dem,  hverken  den 
enkelte  eller  nationen. 

Et  borgerskab,  der  ikke  er  korrupt,  opbygger  en  stor 
stat;  ingen  stat  har  nogensinde  opbygget  et  borgerskab, 
der  ikke  er  korrupt. 

Intet  menneske  er  politisk  frit,  hvis  han  er  afhængig 
af  staten  om  sit  underhold. 

En  planlagt  og  statsunderstøttet  økonomi  slår  initiati- 
vet ned,  tilintetgør  fliden,  ødelægger  karakteren  og  ned- 
værdiger vælgermassen. 


QVI&      SPØRGSMÅL 


Af    Joseph    Fie  I  ding    Smith,    præsident    for    De    Tolv    Apostles    Råd 


Velsignelser  til  Ef rsiiiiis  efterkommere 


Spørgsmål: 

Vi  diskuterede  velsignelserne  til  Israels  tolv  stammer, 
især  vers  33  og  34  i  afsnit  84  i  Lære  og  Pagter,  og  fik 
at  vide,  at  vi  er  af  Efraims  stamme.  Er  dette  gennem 
blodet  eller  ved  adoption?  Er  de  tabte  stammer  virkelig 
tabt  eller  er  de  i  verden,  hvor  vi  ikke  genkender  dem? 

Svar: 

På  nuværende  tidspunkt  er  de  fleste  af  dem,  som  mod- 
tager evangeliet,  af  Efraims  stamme.  Lamaniterne  er,  så- 
ledes som  vi  lærer  det  af  Mormons  Bog,  efterkommere  af 
både  Efraim  og  Manasse.  Den  optegnelse,  som  Lehi  fik, 
da  han  sendte  sine  sønner  tilbage  til  Jerusalem,  erklære- 
de, at  han  var  en  efterkommer  af  Manasse.  Vi  har  gen- 
nem åbenbaring  til  Profeten  Joseph  Smith  fået  at  vide, 
at  de  døtre   af  Ishmael,   som   giftede   sig  med  Lehis   søn- 


ner, var  efterkommere  af  Efraim.  Derfor  gik  Jakobs  pro- 
feti på  Josefs  hoved  i  opfyldelse.  Velsignelsen  er  følgende: 

»Et  yppigt  vintræ  er  Josef,  et  yppigt  vintræ  ved  kilden, 
ranker  slynger  sig  over  muren. 

Bueskytter  fejder  imod  ham,  strides  med  ham,  går  til 
angreb  på  ham, 

men  hans  bue  er  stærk,  hans  hænders  arme  rappe;  det 
kommer  fra  Jakobs  vældige,  fra  hyrden,  Israels  klippe, 

fra  din  faders  Gud  —  han  hjælpe  dig!  Og  Gud  den  Al- 
mægtige, han  velsigne  dig  med  himmelens  velsignelser 
oventil  og  dybets  velsignelser  nedentil,  med  brysters  og 
moderlivs  velsignelser! 

Din  faders  velsignelser  overgår  de  ældgamle  bjerges 
velsignelser,  de  evige  højes  herlighed.  Måtte  de  komme 
over  Josefs  hoved,  over  issen  på  fyrsten  blandt  brødre!« 
(1.  Mos.  49:  22—26). 

Da  Herren  sendte  sine  disciple  ud  for  at  forkynde  evan- 

geliets  budskab  i  hele  verden,  underrettede  han  dem  om, 
at  der  ville  komme  en  tid  med  frafald,  da  manges  kærlig- 
hed ville  blive  kold.  Efter  at  have  sagt  dette  erklærede 
han: 

»Og  atter,  dette  riges  evangelium  skal  prædikes  i  hele 
verden  til  et  vidnesbyrd  for  alle  nationer;  og  da  skal  en- 
den komme,  eller  de  ugudeliges  undergang.«  (Joseph 
Smith  1:31). 

Denne  profetiske  udtalelse  var  en  henvisning  til,  at 
evangeliet  skulle  gengives,  og  at  der  ville  blive  undervist 
i  det  i  hele  verden.  Efter  disse  gengivelsens  dage  » .  .  skal 
solen  formørkes  og  månen  ikke  give  sit  lys  og  stjernerne 
falde  ned  fra  himmelen,  og  himmelens  kræfter  skal  rystes.« 
(Ibid.,  1:33). 

Under  denne  gengivelsesperiode  ville  den  byrde  at  for- 
kynde   evangeliet    hvile    på    Efraims    efterkommere,    med 
andre  ord  de  sidste  dages  hellige.  I  dag  er  denne  profe- 
tiske udtalelse  ved  at  gå  i  opfyldelse.   I  Lære   og  Pagter, 
afsnit  133,  har  Herren  givet  os  denne  afgørende  oplysning: 
»Våg  derfor,  thi  I  ved  hverken  dagen  eller  timen. 
Lad  derfor  dem,  som  er  blandt  ikke-jøderne,  fly  til  Zion, 
og  de,  som  er  af  Juda,  fly  til  Jerusalem,  til  Herrens 

hus'  bjerge. 
Gå  ud   fra   alle   folk,   fra   Babylon,   ja,   ud   af   ugudelig- 
hedens midte,  som  er  det  åndelige  mørke. 

Men  sandelig,  så  siger  Herren:  Jeres  flugt  skal  ikke  ske 
med  hast,  men  forbered  alt,  og  den,  som  går,  skal  ikke  se 
sig  tilbage,  at  ikke  pludselig  fordærv  skal  komme  over 
ham.«  (vers  11 — 16). 

Af  denne  og  andre  åbenbaringer  i  Bibelen,  Mormons 
Bog  og  Lære  og  Pagter  får  vi  at  vide,  at  jøderne  skal 
samles  i  Jerusalem.  På  det  amerikanske  fastland  skal 
de  omvendte  israeliter  og  ikke-jøderne  samles  med  de  sid- 
ste dages  hellige,  og  åbenbaringen  fastslår,  at  de  som 
kommer  fra  ikke-jøderne,  skal  »fly«  til  Zion.  Imidlertid 
skal  de  ikke  drage  ud  »med  hast«,  det  vil  sige,  at  de 
sidste  dages  hellige  skal  berede  vejen.  De  bygger  temp- 
lerne og  vejene  og  udfører  de  arbejder,  som  er  nødven- 
dige for  Israels  stammer,  når  deres  profeter  skal  tale  til 
dem  og  de  skal  modtage  deres  kald  til  at  komme  til  Zion. 
Vi  ved  meget  lidt  om  de  »tabte  stammer«,  hvem  de  er 
eller  hvorfra  de  vil  komme.  For  vort  øjeblikkelige  behov 
er  det  tilstrækkeligt  at  stole  på  Herrens  ord  angående 
disse  stammer  og  deres  komme,  og  Herren  har  åbenbaret 
følgende: 

»Og  han  skal  lade  sin  røst  høre  fra  Zion,  og  han  vil 
tale  fra  Jerusalem,  og  hans  røst  skal  høres  blandt  alle 
folk. 

Og  det  skal  være  en  røst  som  mange  vandes  lyd  og  som 
en  stærk  tordens  røst,  der  skal  nedstyrte  bjergene,  og 
dalene  skal  ikke  mere  findes. 

Han  skal  befale  det  store  dyb,  og  det  skal  drives  til- 


bage til  nordenlandene,  og  øerne  skal  forenes  til  ét  land. 
Og  Jerusalems  land  og  Zions  land  skal  vende  tilbage  til 
deres  eget  sted,  og  jorden  skal  blive,  som  den  var,  før  den 
blev  delt.«  (Ibid.,  133:21—24). 

Vi  læser  i  1.  Mosebog,  at  i  begyndelsen  var  alt  landet 
på  ét  sted,  da  det  var  i  Pelegs  dage  (I.  Mos.  10:25),  at 
jorden  blev  delt.  Nogle  Bibel-kommentatorer  har  konklu- 
deret, at  denne  deling  var  en  deling,  der  drejede  sig  om 
jordens  indbyggeres  emigrationer  og  deres  deling  af  jor- 
dens territorium  iblandt  sig,  men  dette  er  ikke  tilfældet. 
Selv  om  det  er  en  meget  kort  udtalelse,  taler  den  dog  om 
en  yderst  betydningsfuld  begivenhed.  Delingen  af  jorden 
var  ikke  en  deling  af  jordens  indbyggere  i  stammer  og 
folk,  men  en  sønderbrydning  af  fastlandene,  således  at 
landets  overflade  blev  delt  og  skabte  den  østlige  og  den 
vestlige  halvkugle.  Ved  at  se  på  et  verdenskort  vil  man 
opdage,  hvorledes  strækningen  mellem  den  nordlige  og 
sydlige  kyst  på  den  amerikanske  halvkugle  og  Europa 
og  Afrika  ser  ud,  som  om  de  engang  har  hørt  sammen. 
Naturligvis  har  der  været  mange  forandringer  på  jordens 
overflade  siden  begyndelsen.  Vi  får  gennem  åbenbaring 
at  vide,  at  tiden  vil  komme,  da  denne  tilstand  vil  blive 
forandret,  og  at  jordens  overflade  vil  komme  tilbage  igen 
som  den  var  i  begyndelsen  og  alting  være  på  ét  sted.  Dette 
er  bestemt  fastslået  i  Lære  og  Pagter,  afsnit  133:  18 — 20 
med  følgende  ord: 

»...  da  Lammet  skal  stå  på  Zions  bjerg  og  med  ham 
et  hundrede  og  fire  og  fyrretyve  tusinde,  som  har  deres 
Faders  navn  skrevet  på  panden. 

Bered  jer  derfor  på  Brudgommens  komme;  gå  ud  og 
mød  ham. 

Thi  se,  han  skal  stå  på  Oliebjerget  og  på  det  mægtige 
hav,  det  store  dyb  og  på  øerne  i  havet  og  på  Zions  land.« 

Nøjagtigt  hvornår  denne  store  forandring  skal  komme, 
ved  vi  ikke.  Hvis  jorden  imidlertid  skal  genoprettes  som 
den  var  i  begyndelsen,  vil  alt  landets  overflade  igen  være 
på  ét  sted  som  den  var  det  i  Pelegs  dage,  da  denne  store 
deling  blev  foretaget.  Europa,  Afrika  og  øerne  i  havet, 
herunder  Australien,  New  Zealand  og  andre  steder  i  Stille- 
havet må  bringes  tilbage  og  forenes  som  de  var  det  i  be- 
gyndelsen. 

Før  dette  store  værk  bliver  udført,  må  profetien  an- 
gående Israels  stammer,  således  som  det  er  berettet  i  Lære 
og  Pagter,  gå  i  opfyldelse.  Gennem  forkyndelsen  af  evan- 
geliet i  alle  dele  af  verden  er  det  forberedende  arbejde 
ved  at  blive  udført.  De  »tabte  stemmer«  vil  blive  opdaget, 
og,  som  åbenbaringen  siger  det,  de  tabte  får  blandt  ikke- 
jøderne  vil  fly  til  Zion  og  jøderne  til  Jerusalem,  som 
Herren  har  forordnet  det.  Forløseren  vil  komme  og  ind- 
tage sin  plads  som  kongernes  Konge,  og  den  store  tid 
med  den  tusindårige  regering  vil  blive  indledt. 

Joseph  Fielding  Smith. 


Hvis  man  ikke  finder  fred  i  sig  selv,  er  det  unyttigt  at 
søge  den  andre  steder. 

La  Rochefoucauld 

•  *  * 

Bedre  en  tør  bid  brød  med  fred  end  huset  fuldt  af  sul 
med  trætte. 

•  *  * 

Den  onde  hører  på  onde  læber,  løgneren  lytter  til  giftige 
tunger. 

SYMBOLET  PÅ  GUDS  VERDEN 


Af  Alma  Sonne,  assistent  til  De  Tolvs  Råd. 
(Tale  ved  Generalkonferencen  i  Salt  Lake  City,  Utah, 

april  1965) 


Mine  brødre  og  søstre,  vi  har  hørt  meget  under  denne 
konference  om  hjemmet  og  familien,  og  jeg  er  sikker  på, 
at  De  alle  ved,  at  de  er  civilisationens  enheder.  En  nation 
kan  ikke  nå  højere  end  sine  hjem. 

Bruce  Barton  fortæller  i  en  af  sine  bøger,  On  the  Up 
and  Up,  om  en  præst,  som  fornylig  havde  besøgt  et  sogn, 
hvor  han  med  held  havde  arbejdet  i  tredive  år.  Den 
gamle  kirke  var  ved  at  smuldre,  og  egnen  omkring  den 
var  blevet  til  et  slumkvarter.  De  familier,  han  havde 
kendt  så  godt,  var  blevet  spredt  ud  til  forstæderne,  og 
kirken  var  naturligvis  lukket.  »Hvad  er  der  tilbage«,  jam- 
rede han  selvmedlidende,  »at  vise  af  alt  mit  arbejde?« 
Han  kunne  ikke  forstå,  at  alt  var  tilbage.  Nogle  af  fol- 
kene, deres  sønner  og  døtre,  var  tilbage.  For  dem  havde 
han  prædiket  søndag  efter  søndag.  Han  havde  opbygget 
deres  tro,  gjort  deres  liv  rigere  og  givet  dem  fornyet  op- 
muntring til  at  leve  et  retskaffent  liv. 

Der  er  ikke  noget,  der  er  mere  vigtigt  end  folk  —  vore 
egne  naboer  og  venner.  De  er  dyrebare  i  Guds  øjne.  At 
omvende  dem  fra  deres  egensindighed  og  synd  er  vor 
største  pligt.  Gud  elsker  dem,  og  midt  i  de  forandringer, 
der  kommer  og  går,  er  de  stadig  Hans  skatte.  Det  er  min 
overbevisning,  at  Han  er  mere  interesseret  i  dem  end  i 
deres  ejendele,  som  f.  eks.  obligationer  og  aktier,  huse 
og  jord.  Vi  kan  ikke  kæmpe  imod  forandringen,  for  vi 
lever  i  en  foranderlig  verden.  Stadighed  er  der  kun  lidt 
garanti  for.  Der  er  imidlertid  ting,  der  ikke  forandrer  sig. 
Ære  er,  ligesom  sandhed,  ikke  nogen  sammensat  ting.  Den 
forandrer  sig  aldrig.  Den  er  det  lys,  som  oplyser  vor  sti. 
Jeg  antager,  at  alle  mennesker  har  en  grad  af  lyset  i  sig. 
Sommetider  er  det  meget  svagt,  sommetider  er  det  blevet 
slukket  af  onde  tanker  og  handlinger.  Det  menneskelige 
sind  er  formørket  af  jordens  skygger.  Ordet  »lys«  viser 
sig  mange  gange  i  skriften,  både  den  ny  og  den  gamle. 
Når  det  gør  det,  er  det  symbolsk  for  sandheden,  for  Guds 
ord  er  sandhed. 

Det  var  mange  gange  på  Mesterens  læber,  når  Han 
talte  og  når  Han  samtalede  med  folk.  Jeg  læser  fra  Hans 
B  j  ergpr  ædiken : 

»Man  tænder  heller  ikke  et  lys  og  sætter  det  under  en 
skæppe,  men  på  en  lysestage;  så  skinner  det  for  alle  dem, 
som  er  i  huset. 

Således  skal  jeres  lys  skinne  for  menneskene,  for  at  de 


må  se  jeres  gode  gerninger  og  prise  jeres  Fader,  som  er 
i  himlene.«   (Matt.  5:15—16). 

Til  Nikodemus,  den  jødiske  rådsherre,  som  kom  til 
Jesus  om  natten,  var  Frelseren  lidt  mere  tydelig:  Han 
sagde:  »....  dette  er  dommen,  at  lyset  er  kommet  til 
verden,  og  menneskene  elskede  mørket  mere  end  lyset; 
thi  deres  gerninger  var  onde.«   (Johs.  3:19). 

Hvad  sker  der,  når  et  lys  bliver  svagere  —  når  en 
mand,  en  kvinde,  en  familie,  et  folk  viger  bort  fra  de 
standarder,  ved  hvis  hjælp  de  har  rejst  sig  og  har  haft 
fremgang?  Så  går  alle  ting  i  forfald.  De  bygger  deres 
bygninger  på  sand.  Modgangens  vinde  blæser.  Stormene 
kommer,  og  bygningerne  styrter  sammen.  Deres  håb,  deres 
ærgerrighed  og  deres  inderste  følelser  og  længsler  bliver 
rystet.  Deres  hus  bliver  lagt  øde  for  dem.  Det  er  den 
tragedie,  der  kommer  af  et  ubeslutsomt  og  misligholdt  liv. 

Aktivitet  i  Kirken  er  en  af  de  bedste  beskyttelser;  den 
er  nødvendig  for  vækst  og  udvikling.  Lyset  trænger  ikke 
gennem  mørke  steder  uden  nogen  anstrengelse  og  nogen 
opfordring.  Det  kræver  den  enkeltes  energi,  personlige 
kontakter,  tålmodighed,  flid  og  inspiration  fra  hengivne 
missionærer  og  lærere  at  sprede  lyset  og  indpode  evange- 
liets budskab  i  folks  hjerter. 

Evangeliet  er  et  fyrtårn,  som  leder  menneskeheden  gen- 
nem livets  rejse.  Det  viser  vejen.  Det  inspirerer  til  usel- 
visk arbejde.  Det  fylder  sjælen  med  kærlighed  til  andre, 
og  det  er  den  rene,  oprindelige  tro,  som  blev  forkyndt  af 
store  mænd  som  Peter  og  Paulus. 

Jesus  skitserede  vejen  til  lykke,  for  hans  evangelium 
er  en  livets  vej.  Det  er  den  grundvold,  hvorpå  De  og  jeg 
må  bygge  vort  liv.  Der  findes  ingen  anden  sikker  og  på- 
lidelig vej  for  os  at  følge,  thi  » .  .  .  .  snæver  er  den  port 
og  trang  den  vej,  som  fører  til  livet,  og  få  er  de,  der 
finder  den.«  (Mat.  7:14). 

De,  som  har  talt  i  dag  og  tidligere  fra  det  sted,  hvor 
jeg  nu  står,  har  bevidnet  Jesu  Kristi  guddommelighed. 
Hans  ord  er  højtidelige  erklæringer  om  sandheden,  og 
Hans  lys  er  et  brændende  lys  for  hele  verden.  Det  lys  vil 
aldrig  svinde  bort,  for  »Himmelen  og  jorden  skal  forgå«, 
sagde  Han,  »men  mine  ord  skal  ingenlunde  forgå.« 
(Ibid.,  24:35). 

Det  vil  overleve  den  hårde,  overfladiske  kritik  fra 
bigotte  og  kyniske  mennesker.  I  alle  sine  påstande  baga- 

telliserede  og  undervurderede  Jesus  aldrig  betydningen  af 
sit  budskab  til  verden. 

Mange  af  Dem,  som  lytter  til  mig  i  dette  øjeblik,  og 
jeg  hentyder  til  de  sidste  dages  hellige,  har  indført  evan- 
geliet i  Deres  liv.  De  har  prøvet  det.  De  har  levet  efter 
det.  Det  har  ledet  Deres  skridt  og  har  til  stadighed  min- 
det Dem  om  Deres  pligt  mod  Gud  og  Deres  medmenne- 
sker. Deres  overbevisning  er  blevet  dybere,  og  Deres  for- 
ståelse for  evangeliet  er  blevet  større;  De  har  erkendt,  at 
præstedømmet  er  den  livgivende  kraft  i  Kirken;  De  har 
læst  Kirkens  litteratur,  herunder  Mormons  Bog;  tvivl  og 
uvished  er  forsvundet;  lærdomme  og  principper  er  ble- 
vet undersøgt  og  sammenlignet  med  dem,  som  der  un- 
dervises i  i  andre  kirker.  De  ved  formålet  og  meningen 
med  livet  på  jorden.  De  har  besvaret  de  spørgsmål,  som 
har     forvirret     menneskeheden     i     århundreder,     nemlig: 


Hvorfra  er  jeg  kommet?  Hvorfor  er  jeg  her?  og,  Hvad  er 
min  skæbne?  De  er  beroliget  og  tilfreds. 

Genopvækkelsen  af  troen  og  begejstringen  hos  de  før- 
ste hellige  og  Jesu  efterfølgere  efter  korsfæstelsen  og 
opstandelsen  er  et  af  historiens  undere.  De  havde  også 
undersøgt  og  udforsket.  De  blev  overbevist,  af  det  de 
havde  set  og  af  den  Helligånds  tilskyndelser,  om  at  Jesus 
er  Kristus,  den  forjættede  Forløser,  at  sandheden  var 
blevet  personificeret  for  deres  øjne,  og  de  erkendte  det. 
Beviset  var  overvældende.  De  kunne  ikke  med  god  sam- 
vittighed fornægte  det. 

Må  vi  være  tro  mod  vor  overbevisning.  Må  vi  være 
loyale  mod  vore  standarder.  Må  vi  tjene  Herren  med  et 
eneste  formål  og  leve  retskaffent  for  ham  og  alle  menne- 
sker, det  beder  jeg  om  i  Jesu  Kristi  navn.  Amen. 


»IKKE  SOM  VERDEN  GIVER« 


af  biskop  Robert  L.  Simpson  af  det  Præsiderende 
Biskopråd. 


Mine  kære  brødre  og  søstre! 

Allerførst  vil  jeg  gerne  fortælle  Dem  en  lille  oplevelse, 
som  jeg  havde  da  jeg  var  otte  år.  Det  var  en  erfaring  i 
kundskab  og  lærte  mig  en  lektie,  som  jeg  aldrig  vil 
glemme. 

Jeg  husker  den  spænding  vi  følte,  da  vi  skulle  lære 
simpel  dividering.  Tre  går  fem  gange  op  i  femten.  Det 
syntes  næsten  som  et  mirakel,  da  lærerinden  desuden 
lærte  os,  at  alt  hvad  vi  havde  at  gøre  var  at  multiplicere 
svaret  med  divisoren,  og  så  ville  vi  få  det  tal,  vi  startede 
med.  Hun  sagde,  at  hvis  vi  fulgte  denne  enkle  plan  og 
fremgangsmåde,  kunne  vi  kontrollere  ethvert  dividerings- 
problem  og  forvisse  os  om,  at  svaret  var  rigtigt. 

Nogle  få  dage  senere  havde  vi  vor  første  prøve  i  simpel 
division.  Jeg  skal  aldrig  glemme,  da  jeg  vendte  mig  til 
min  skolekammerat  og  forkyndte:  »Jeg  har  fået  ug«.  Han 
sagde:  »Hvordan  kan  du  vide  det?  Vi  har  ikke  fået  karak- 
ter for  vore  papirer  endnu«. 

»Jeg  ved  jeg  får  ug,  fordi  jeg  kontrollerede  hvert  svar. 
Jeg  gangede  svaret  med  divisoren,  og  jeg  sikrede  mig,  at 
det  var  nøjagtigt  det  samme  tal,  som  vi  startede  med. 
Jeg  véd  jeg  får  ug.« 

Og  ganske  rigtigt  var  det  ug,  fordi  jeg  stod  på  solid 
klippegrund.  Der  var  ingen  tvivl  i  mit  sind.  Jeg  havde 
at  gøre  med  en  eksakt  videnskab,  og  for  første  gang  i  mit 
liv  følte  jeg  mig  virkelig  sikker  på  noget,  som  jeg  havde 
lært  i  skolen.  Dette  var  en  eksakt  videnskab,  og  jeg  var 
i  stand  til  at  bevise  mit  svar  uden  for  al  tvivl. 

Nu  tror  jeg,  at  hvis  der  var  et  fælles  ønske  i  verden 
i  dag  blandt  hele  menneskeheden,  ville  det  være  et  ønske 
om  fred  —  fred  i  verden,  fred  i  hvert  land,  fred  i  sam- 
fundet, endda  en  følelse  af  fred  i  hvert  hjem,  og  måske 
allervigtigst,  fred  i  sindet. 

Vor  tid  vil  sandsynligvis  gå  over  i  historien  som  psy- 
kiatriens, psykologiens  og  beroligelsesmidlernes  tid.  Nu  er 
det  ikke  min  mening  at  antyde,  at  der  ikke  er  brug  for 
de  professionelt  trænede   til  at  behandle   de   mentalt  for- 


styrrede eller  til  at  foreskrive  den  rette  medicin  for  de 
overanstrengte,  men  jeg  tror  af  hele  mit  hjerte  og  hele 
min  sjæl,  at  det  meste  af  den  uro  og  ængstelse,  der  findes 
i  menneskenes  hjerter  og  sind  i  dag,  kan  fjernes  ved  at 
man  vender  tilbage  til  tro  på  Gud  og  det  deraf  følgende 
ønske  om  at  adlyde  Hans  befalinger. 

For  mig,  og  jeg  er  sikker  på  den  også  er  det  for  Dem, 
er  Guds  plan  som  en  stor  motorvej.  Denne  motorvej  er 
bygget  på  solid  grund,  den  er  bygget  over  de  tågeindhyl- 
lede  dale,  og  den  er  bygget  højt  ovenover  sumpene  med 
vantro,  egenkærlighed  og  umoral.  Herren  selv  har  sagt: 
»Jeg  er  verdens  lys;  den,  som  følger  mig,  skal  aldrig 
vandre  i  mørke,  men  have  livets  lys.«   (Johs.  8:12). 

Vor  Himmelske  Fader  har  også  sagt,  at  der  er  love, 
som  er  uigenkaldeligt  fastsat  i  himmelen,  ifølge  hvilke 
alle  velsignelser  er  forjættet.  (Se  L.  &  P.  130:  20—21). 
Hvis  vi  holder  loven,  høster  vi  lykke.  Hvis  vi  overtræder 
loven  eller  negligerer  loven,  får  vi  problemer,  og  vi  bli- 
ver ulykkelige.  Det  er  lige  så  enkelt  som  dertil. 

Og  når  vi  så  tænker  tilbage  på  min  oplevelse  i  tredie 
klasse,  hvor  meget  er  det  så  ikke  det  samme  med  Guds 
love.  Hans  love  er  også  ufravigelige,  sikre,  bevidste,  og 
alt  hvad  vi  behøver  er  at  holde  Hans  love,  og  så  vil  vi 
blive  lykkelige,  vi  vil  få  fremgang,  og  vi  vil  igen  komme 
i  Hans  nærhed. 

Jeg  inviterer  Dem  og  alle  andre  mænd,  alle  kvinder, 
alle  børn,  alle  folk  overalt  til  at  slutte  sig  til  Guds  plan. 
Lad  os  for  eksempel  se  på  Hans  sundhedslov.  Hvorfor 
have  al  den  forstyrrelse  som  vi  har  i  verden  i  dag  på 
grund  af  svigtende  sundhed,  når  alt  hvad  vi  behøver  at 
gøre,  er  at  følge  Guds  plan,  som  den  er  åbenbaret  i  vore 
dage,  og  så  vil  vi  højst  sandsynligt  få  den  fred  i  sindet, 
som  et  stærkt,  sundt  legeme  giver. 

Sammen  med  Dem  vil  jeg  gerne  delagtiggøre  verden  i 
den  store  sandhed,  at  alt  hvad  vi  har  at  gøre  er  at  give 
vor  Himmelske  Fader  en  tiendedel  af  vor  indkomst  til- 

bage,  og  atter  vil  vi  have  fred  i  sindet,  når  vi  uegennyttigt 
hjælper  med  til  at  opbygge  Hans  rige. 

Sammen  med  Dem  vil  jeg  gerne  give  verden  den  store 
sandhed,  at  vi  må  have  kærlighed  og  enighed  i  vore  hjem, 
og  her  kan  vi  atter  få  den  fred  i  sindet,  som  ikke  kan 
opnås  på  nogen  anden  måde. 

De  samme  ting  kan  siges  om  sabbatdagen,  om  at  holde 
den  hellig,  og  om  den  fred,  som  kommer  til  alle,  som  hol- 
der dette  store  bud. 

Det  samme  kan  siges  om  princippet  at  bede.  Når  vi  har 
samfund  med  vor  Himmelske  Fader,  så  lad  Ham  vide,  at 
vi  elsker  Ham  og  at  vi  har  i  sinde  at  holde  Hans  befa- 
linger, så  godt  det  står  i  vor  magt. 

Ja,  brødre  og  søstre,  der  findes  evige  sandheder.  To 
dele  brint  og  en  del  ilt  er  vand.  Det  var  således,  da  vor 
Himmelske  Fader  skabte  jorden.  Det  er  således  i  dag,  og 
det  vil  altid  blive  ved  at  være  således.  Dette  er  en  evig 
sandhed  indenfor  kemien,  ti  t2  har  altid  været  og  vil  altid 
blive  ved  at  være  den  formel,  hvormed  man  finder  arealet 
af  en  cirkel.  300.000  kilometer  i  sekundet  har  været  og 
vil  altid  blive  ved  at  været  lysets  hastighed.  Einstein  har 
i  vore  dage  givet  os,  at  E  er  lig  med  MC2,  relativitets- 
teorien. 

Når  vi  citerer  disse  evige  sandheder,  er  de  meget  simple. 
De  er  ikke  komplicerede.  Alle  grundlæggende  sandheder 
synes  at  være  enkle.  Det  er  først,  når  vi  går  ud  over  sand- 
hedens rige,  at  vi  bliver  komplicerede,  at  vi  bliver  forvir- 
rede i  vort  sind  og  vore  følelser. 

Brødre  og  søstre,  kan  vi  forenkle  vort  liv,  forenkle 
vor  levevis,  tage  os  tid  til  at  gøre  de  ting,  som  skal  gøres? 
Hvis   der  ikke  er  tid  i  vort  liv  til  vore   Familie-Hjemme- 


aftener,  så  er  der  noget  galt,  og  vi  er  ved  at  gå  bort  fra 
den  måde,  vor  Himmelske  Fader  vil  have  os  til  at  leve  på. 
Hvis  der  ikke  er  tid  i  vort  liv  til  personlig  bøn,  så  må 
vi  tage  mål  af  os  selv.  Hvis  der  ikke  er  tilstrækkelig  tro 
eller  penge  til  at  give  vor  Himmelske  Fader  Hans  tiende- 
del tilbage,  så  er  vi  uøkonomiske  med  vore  sager,  og  vi 
er  ved  at  komme  bort  fra  de  ting,  som  ville  bringe  os  ren 
og  enkel  lykke. 

Brødre  og  søstre,  derfor  er  evangeliet  fred  i  sindet,  og 
kun  med  den  fart,  hvormed  vi  kommer  tilbage  til  Stan- 
dardværkerne og  giver  agt  på  Hans  grundlæggende  prin- 
cipper, vil  vi  få  den  fred  i  sindet,  som  Kristus  selv  talte 
om,  da  vHan  forkyndte  for  verden:  »Fred  efterlader  jeg 
jer,  min  fred  giver  jeg  jer;  jeg  giver  jer  ikke,  som  verden 
giver.  Jeres  hjerte  forfærdes  ikke  og  være  ikke  modløst!« 
(Johs.  14:27). 

Verden  giver  på  en  anden  måde  end  Kristus  giver,  og 
når  vi  tager  del  i  det,  som  verden  giver,  begynder  vi  på 
at  række  ud  efter  vore  nerveberoligende  midler.  Men  når 
vi  rækker  ud  efter  Jesu  Kristi  evangelium,  og  når  vi  ræk- 
ker ud  efter  Kirkens  Standardværker  og  de  sandheder, 
der  er  åbenbaret  i  dem,  så  vil  vi  få  glæde  i  vort  liv,  og 
vi  kan  love  alle  mennesker,  at  der  vil  blive  lykke  i  deres 
liv.  Vi  kan  ydermere  sige,  at  de  vil  få  en  fred  i  sindet, 
som  vil  bringe  vished  til  deres  sjæle  og  give  dem  den 
lykke,  som  alle  vor  Himmelske  Faders  børn  er  beret- 
tiget til. 

Jeg  bevidner  dette  og  beder,  at  vi  må  leve  således,  i 
Hans  Søns,  Jesu  Kristi  navn.  Amen. 

(Tale  ved  Generalkonferencen  i  Salt  Lake  City,  Utah, 

april  1965). 


9lmé 


leninaen 


I  et  af  mine  iøvrigt  meget  få  »mørke  øjeblikke«  faldt 
jeg  over  nedenstående  artikel,  som  straks  gav  mig  nyt 
mod,  større  forståelse  af  mit  ansvar  og  et  forstærket  ind- 
tryk af  Hjælpeforeningens  betydning.  Jeg  følte,  jeg  måtte 
dele  den  med  jer,  søskende,  så  her  er  den: 


HJÆLPEFOBENINGEN   OBGANISEBET 
VED  ÅBENBABING 


»Det  er  et  vidunderligt  syn  for  mig  at  se  ud  over  denne 
vældige  forsamling  af  søstre,  som  er  aktive  i  frelsens  vid- 
underlige værk  og  med  at  styrke  deres  søstre  i  Kirken 
åndeligt.  Profeten  Joseph  Smith  blev  inspireret  af  Herren 
til  at  give  Kirken  sådan  en  vidunderlig  organisation,  hvori 
søstrene  kunne  finde  en  yderst  vigtig  aktivitet,  en  aktivi- 
tet, som  ikke  blot  gavner  dem,  der  deltager  i  den,  men 
alle  som  er  medlemmer  af  Kirken. 

De  er  i  sandhed  barmhjertighedens  søstre,  der  udfører 
en  af  Kirkens  store  opgaver  i  ydmyghed  og  tro,  hvilket  i 
sandhed  er  rosværdigt   og  inspireret. 


I  de  dage,  da  Paulus  virkede  her  på  jorden,  var  der 
øjensynligt  ikke  udtænkt  en  sådan  organisation.  Det 
fremgår  af  Skriften,  at  der  ikke  på  den  tid  var  plads 
for  den  betydning,  søstrene  kunne  have.  Paulus  skrev 
noget  derom: 

Kvinderne  skal  tie  i  jeres  menighedsforsamlinger,  thi 
det  tilstedes  dem  ikke  at  tale,  men  de  skal  underordne 
sig,  som  også  loven  siger. 

Er  der  noget,  de  ønsker  oplyst,  lad  dem  så  spørge 
deres  mænd  hjemme;  thi  det  er  usømmeligt  for  en  kvinde 
at  tale  i  en  menighedsforsamling.    (1.   Kor.   14:34-35). 

Hvor  bør  vi  være  taknemmelige,  fordi  vi  har  det  privi- 
legium at  leve  i  denne  uddeling,  hvor  synspunkterne  er 
blevet  udvidet  til  at  være  mere  overensstemmende  med 
guddommelig  sandhed.  Desuden  er  der  blevet  plads  for 
hustruer  og  mødre  til  også  at  yde  deres  tjeneste  i  Kirken. 
Hjælpeforeningen  blev  åbenbaret  for  Profeten  Joseph 
Smith  som  en  fundamental  del  af  evangeliet  (fremhævet 
af  I.  R.).  Og  hvor  bør  vi  yderligere  være  taknemmelige 
for  den  oplysningens  tidsalder,  vi  lever  i.  Herren  har  i 
sandhed  holdt  sit  ord:  Kundskaben  er  ifølge  Hans  forud- 
sigelse blevet  mangfoldig.  Nu  ligger  den  storslåede  mu- 
lighed for  at  yde  sin  tjeneste  og  opnå  myndighed  til  at 
opbygge  og  fremme  Guds  Rige  lige  foran  hvert  eneste 
medlem  af  Kirken,  både  for  mænd  og  for  kvinder.  Alt 
dette  er  opfyldelse  af  de  gamle  profeters  profetier.  Jesu 
Kristi  Evangelium  er  ikke  et  regeringssystem,  hvis  pligter 
alene  påhviler  dem,  som  har  det  guddommelige  Præste- 
dømme. Der  er  arbejde  for  søstrene  at  udføre,  der  er 
visse  ansvar  lagt  hen  til  dem,  som  de  kan  udføre  langt 
hurtigere  end  deres  mænd,  som  har  Præstedømmets  gud- 
dommelige myndighed.  Intet  er  blevet  overset  eller  glemt 
ved  Evangeliets  gengivelse.  Herren  har  sørget  for  veje  og 
midler,  hvorved  hver  eneste  sjæl  kan  finde  et  eller  andet 
at  gøre  for  Guds  Riges  fremme.  Der  er  ikke  plads  i  Kir- 
ken for  dovenskab.  Det  har  vi  en  sang,  der  siger  os  gan- 
ske tydeligt;  den  blev  skrevet  af  Josephine  Pollard,  og 
lyder  således: 

Fuld  af  gerning  er  min  dag  —  førend  solnedgang  — 

for  mig  selv  og  kæres  sag  —  førend  solnedgang. 

Hver  en  dårlig  tanke  slette, 

vi  med  hjertets  kraft  udrette, 

og  af  dagens  gerning  trætte  —  førend  solnedgang. 

Kærligt  ord  jeg  sige  må  —  førend  solnedgang  — 

og  min  røst  mod  synden  gå  —  førend  solnedgang. 

For  din  broder  bøn  at  bede, 

hen  til  lyset  næsten  lede, 

til  at  hjælpe  være  rede  —  førend  solnedgang. 

Som  jeg  vandrer  på  min  vej  —  førend  solnedgang  — 

Herrens  bud  jeg  glemmer  ej  —  førend  solnedgang. 

Der  er  synd,  som  må  bekendes, 

fra  al  uret  må  omvendes, 

skal  velsignelsen  mig  sendes  —  førend  solnedgang. 

Ved    Evangeliets    gengivelse    overså    Herren    ikke    noget 
som  helst.  Han  siger  med  sandhed,  at  Evangeliets  »fylde« 


er  gået  ind.  Der  er  sørget  for,  at  hver  eneste  sjæl,  som 
vil,  kan  finde  noget  at  udføre.  Det  fremgår  af  Pauli  brev 
til  menigheden  i  Korinth,  at  der  ikke  på  den  tid  var  plads 
for  kvindernes  indsats  hverken  i  det  borgerlige  samfund 
eller  i  Kirken.  Hvis  de  lyttede  til  deres  mænds  råd  og 
vejledning,  var  deres  frelse  sikret. 

Sådan  var  det  øjensynligt  ikke  i  det  gamle  Israel,  men 
det  kan  have  været  noget,  der  blev  pålagt  dem  under 
det  romerske  og  græske  styre.  Vi  læser,  at  kvinderne  i 
Israels  første  tid  var  aktive  og  havde  pligter  at  udføre,  og 
at  der  ligefrem  var  profetinder  iblandt  dem.  En  sådan 
kendt  skikkelse  var  Debora,  der  omtales  som  profetinde, 
til  hvem  folket  gik  hen  for  at  få  råd,  og  hun  blev  en 
dommer  i  Israel.  Det  fremgår  af  beretningen  i  2  Mos. 
15:20  om  Israels  udgang  af  Ægypten,  at  Miriam,  en  søster 
til  Moses  og  Aron,  og  som  omtales  som  profetinde,  til- 
syneladende havde  fået  myndighed,  særlig  i  forbindelse 
med   opgaverne  inden  for  Israels   kvinder. 

I  denne  den  største  af  alle  uddelinger  —  fordi  det  er 
den  sidste  —  har  kvinderne  fået  et  vist  mål  af  guddomme- 
lig myndighed,  især  hvad  organisationens  styre  og  instruk- 
tioner til  gavn  for  kvinderne  i  Kirken  angår. 

Hjælpeforeningen  har  fået  et  godt  navn,  for  den  blev 
organiseret  til  vejledning,  instruktion  og  udvikling  af  kir- 
kens kvindelige  medlemmer.  Der  kan  ikke  herske  tvivl 
om,  at  profeten  Joseph  Smith  blev  guddommeligt  inspi- 
reret til  at  organisere  søstrene  og  give  dem  pligter  at  ud- 
føre til  gavn  og  styrke  for  kvinderne,  både  timeligt  og 
åndeligt.  Frelsen  er  åben  for  alle,  både  mænd  og  kvin- 
der, gennem  trofast  lydighed  mod  frelsens  principper. 

Sikkert  er  det,  at  Jesu  Kristi  Kirke  ikke  ville  have  væ- 
ret komplet  i  sin  organisation,  hvis  ikke  denne  vidunder- 
lige forening  var  blevet  oprettet.  Der  er  så  mange  ting, 
søstrene  kan  udrette  med  at  pleje  de  syge,  undervise  og 
hjælpe  søstrene  både  på  det  åndelige  og  det  timelige  om- 
råde. Denne  genoprettelse  ville  ikke  have  været  fuldkom- 
men uden  Hjælpeforeningen,  hvori  søstrene  kan  yde  en 
guddommeligt  anvist  tjeneste,  som  er  så  nødvendig  for 
Kirkens  velfærd.  Må  Herren  velsigne  jer  alle.«  (Præsident 
Joseph  Fielding  Smith  ved  Hjælpeforeningens  årlige  ge- 
neralkonference, september  1964.) 

Søskende,  læs  denne  artikel  mere  end  én  gang,  prøv  at 
få  et  virkeligt  billede  af,  hvad  det  hele  drejer  sig  om. 
Må  dens  indhold  brænde  sig  fast  i  jeres  bevidsthed  og 
blive  jer  til  styrke  i  det  kommende  års  arbejde,  derom 
beder  —  for  Hjælpeforeningens  Hovedbestyrelse 

Inger  Rasmussen. 


^.ulekUden  ! 


I  lighed  med  tidligere  år  bliver  der  lejlighed  for  abon- 
nenterne til  at  bringe  en  hilsen  i  julenummeret.  På  den 
måde  kan  hundredevis  af  julekort  spares. 

Send  navn  og  adresse,  plus  betaling  kr.  10,00  inden  10. 
november  til 

DEN  DANSKE  STJERNE,  Priorvej  12,  København  F. 

blive  forsynede  med  et  Titelblad  og  Indholdsliste,  saa  at  det 
Hele  kan  indbindes  og  ligeledes  i  Aarets  Løb  med  Propheten 
Joseph  Smiths  Portrait  til  at  indbindes  med;  hvilket  vil  være 
frit  for  dem,  som  betaler  for  hele  Aargangen;  og  et  saadant 
Værk  vil  være  af  stort  Værd  for  dem  og  deres  Børn  efter  dem, 
naar  denne  Verdens  Riger  ere  forsvundne,  og  Guds  Rige,  som 
nu  er  foragtet,  bliver  almindeligt  paa  Jorden. 

De  Ældste,  som  reise  om  i  Danmark,  Norge  og  Sverrig  at 
prædike  Evangeliet,  anmodes  om  at  uleilige  sig  med  at  samle 
Subskribenter  paa  Stjernen,  som  og  at  bidrage  til  dens  Fylde 
ved  at  meddele  os  Artikler  om  Evangeliet  og  Beretninger  om 
deres  Missioner;  men  de,  saavelsom  Handlende  i  Almindelig- 
hed, paamindes  om  at  sælge  den  allene  til  Abonnenterne, 
eftersom  vi  skal  udgive  et  lige  Antal  af  hvert  Nummer  og 
beholde  nogle  faa,  for  at  kunne  forsyne  nye  Subskribenter 
igjennem  Aarets  Løb. 

Med  det  andet  Nummer  ville  vi  begynde  og  i  de  følgende 
Numre  fortsætte  denne  Kirkes  Historie  kortfattet,  fra  dens 
Oprindelse  til  nu,  og  leilighedsviis  Aabenbaringer,  der  ere 
givne  til  denne  Kirke  formedelst  Joseph  Smith.  Vi  agte  også 
i  vort  næste  Nummer  at  gjøre  Bemærkning  om  nogle  af  de 
afskyelige  Løgne,  der  ere  publicerede  om  ham  og  de  Hellige 
ved  nogle  af  de  fromme  Præster  og  Redactører  i  dette  Land«. 

Vi  har  bibeholdt  retskrivningen,  som  den  forekommer.  Der 
er  sikkert  flere  småting,  som  ikke  kan  stå  for  en  nærmere 
undersøgelse  af  ortografien.  »Stjernen«,  som  bladet  altid  blev 
kaldt  og  stadig  kaldes,  udkom  én  gang  om  måneden  og  blev 
trykt  hos  F.  E.  Bordings  bogtrykkeri.  Erastus  Snow  var  an- 
svarshavende redaktør,  mens  Peter  O.  Hansen  virkede  som 
oversætter  og  redaktionssekretær.  I  det  andet  år  af  »Stjernen«s 
eksistens  blev  bladet  udgivet  to  gange  om  måneden,  den  1. 
og  den  15.  Det  er  interessant  her  at  bemærke,  at  de  ældre  og 
mere  fremtrædende  bogtrykkerier  nægtede  at  udføre  arbej- 
det for  »mormonerne«.  Det  var  da  på  anbefaling  af  Peter  O. 
Hansens  kone,  at  Bording  påbegyndte  trykningen.  Han  havde 
netop  nedsat  sig  som  selvstændig  bogtrykker  og  trængte  til 

kunder,  og  »Stjernen«  kom  da  som  en  himmelsendt  gave  til 
ham.  Han  døde  den  3.  februar  1884  efter  at  have  oparbejdet 
en  blomstrende  forretning,  som  gik  tilbage  til  trykningen  af 
»Stjernen«.  Indtil  1877,  da  den  svenske  »Nordstjårnan«  på- 
begyndtes, var  »Skandinaviens  Stjerne«  det  eneste  organ  for 
Kirken  i  de  tre  nordiske  lande.  Abonnementsprisen  det  første 
år  var  24  skilling  per  kvartal,  men  da  bladet  begyndte  at  ud- 
komme to  gange  om  måneden,  blev  prisen  nedsat  til  3  skilling 
per  nummer  eller  1  rigsdaler  og  3  mark  om  året.  I  de  første 
par  år  udkom  »Stjernen«  i  et  oplag  på  1000,  som  ti  år  senere 
forøgedes  til  2700  eksemplarer. 

I  de  mange  år,  der  er  gået  siden  det  første  nummer  så  da- 
gens lys,  har  »Stjernen«  været  en  kærkommen  gæst  i  mange 
hjem,  både  i  Danmark  og  Amerika.  Den  har  bragt  megen 
trøst  til  en  enlig  sjæl  ude  på  landet,  som  boede  langt  fra  en 
organiseret  gren.  Ved  lampens  lys  er  den  blevet  studeret  fra 
første  til  sidste  side  og  har  skabt  grundvolden  til  en  bedre 
forståelse  af  mange  af  evangeliets  grundsætninger.  Når  dan- 
ske medlemmer  forlod  deres  fædreland,  blev  bladet  i  mange 
tilfælde  bindeleddet  mellem  de  to  lande.  Emigranterne  rejste 
ud  for  deres  religions  skyld,  men  de  glemte  aldrig  det  sted 
eller  den  gren,  hvor  de  først  kom  i  forbindelse  med  Kirken. 
Når  »Stjernen«  så  nåede  Utah,  ja,  så  var  forbindelsen  med 
fødelandet  genoprettet.  Her  så  de  navne,  som  de  kendte, 
måske  en  gammel  broder  eller  søster,  der  havde  betydet  me- 
get for  dem,  da  de  først  kom  ind  i  Kirken  og  lærte  evangeliet 
at  kende.  Og  derfor  kom  den  kære  »Stjerne«  so  men  velset 
gæst,  fordi  den  bragte  mange  dejlige  minder  frem  og  satte 
dem  i  en  stemning,  hvor  de  kunne  meditere  over  de  svundne 

o 

ar. 

Ved  slutningen  af  året  1851  bestod  Missionen  af  12  organi- 
serede grene  fordelt  på  3  distrikter  eller  konferencer,  som  de 
dengang  blev  kaldt.  Der  var  København  Konference  med  6 
grene  (København,  Christianshavn,  Hirsholm,  Sønder  Ore- 
drev, Frankerup  og  Bornholm);  Fredericia  Konference  med 
at  kende.  Og  derfor  kom  den  kære  »Stjerne«  som  en  velset 
med  fire  grene,  nemlig  Aalborg,  Kjeldgaard,  Hals  og  Nørre- 
sundby. Der  var  omkring  500  medlemmer  indbefattende  12 

lokale  ældster  og  en  del  præster,  lærere  og  diakoner.  Frug- 
ten af  evangeliets  forkyndelse  havde  således  været  god  gen- 
nem hele  året  1851,  og  efter  kun  IVi  års  forkyndelse  syntes 
Kirken  at  være  vel  grundet  i  Danmark.  Der  var  jo  ikke  over- 
vældende mange  missionærer,  og  alligevel  havde  disse  fået 
nået  dette  imponerende  tal  trods  skarp  forfølgelse  og  modstand 
fra  så  godt  som  alle  kredse.  Men  de  var  alle  besjælet  af  ægte 
tro  og  ædel  overbevisning  om  sandheden  i  deres  budskab. 
Deres  prædikener  var  ikke  konventionelle,  og  de  dyssede  ikke 
deres  tilhørere  i  søvn,  men  der  var  en  levende  flamme,  som 
aldrig  gik  ud  og  som  tændte  andres  tro  og  begejstring. 

Emigrationen  begynder 

I  Jesu  Kristi  Kirke  af  Sidste  Dages  Hellige  har  emigratio- 
nen spillet  en  uhyre  rolle  siden  dens  organisation.  Læren  om 
Israels  indsamling  til  Zion  blev  forkyndt  med  stor  overbevis- 
ning, og  mange  omvendte  blev  tiltrukket  til  Kirken  netop  på 
grund  af  denne  lære.  Tanken  om  et  sted,  hvor  de  hellige 
kunne  leve  og  bo  i  endrægtighed,  tiltalte  dem.  Indtil  be- 
gyndelsen af  året  1852  havde  de  amerikanske  missionærer  ikke 
dvælet  meget  ved  denne  læresætning,  men  Ånden  syntes  at 
indvirke  på  de  hellige.  Det  var  jo  en  indsamlingens  uddeling. 
I  begyndelsen  af  året  skrev  præsident  Franklin  D.  Richards, 
præsident  over  Den  britiske  Mission,  og  en  af  de  tolv  apostle, 
til  præsident  Erastus  Snow  og  meddelte  i  sit  brev,  at  hvis 
nogen  af  søskende  i  Danmark  eller  Skandinavien  ønskede 
at  emigrere  til  Utah,  da  ville  de  være  velkomne  til  at  slutte 
sig  til  et  større  rejseselskab  af  engelske  medlemmer,  som 
skulle  tiltræde  den  lange  rejse  i  februar  måned.  Da  Erastus 
Snow  bekendtgjorde  dette  nogle  få  dage  før  selskabets  af- 
rejse fra  England,  var  der  9  medlemmer,  der  var  villige  og 
rede  til  at  rejse.  De  traf  hastige  forberedelser  til  afrejsen, 
som  de  begyndte  den  31.  januar  1852,  midt  i  vinteren.  Nav- 
nene på  disse  første  ni  personer,  der  blev  forløbere  for  den 
store  emigration,  som  i  de  næste  årtier  fandt  sted,  var:  Ras- 
mus Petersen,  hustru  og  adoptivbarn;  Conrad  Emil  Edvard 
Schvaneveldt,  hustru  og  to  børn  og  to  ugifte  mænd  Wilhelm 

Knudsen  og  Niels  Olsen.  De  tog  med  diligence  fra  Køben- 
havn til  Korsør  og  tog  med  færgen  over  Storebælt  og  Lille- 
bælt og  kom  til  Rendsborg  den  2.  februar  og  fortsatte  rejsen 
den  næste  dag  til  Altona,  hvor  ældste  George  P.  Dykes  tog 
imod  dem.  Efter  at  han  havde  inviteret  dem  til  middag,  hjalp 
han  dem  ombord  i  dampskibet  »John  Bull«,  og  de   ankom 
til  London  den  5.  februar.  Derfra  tog  de  med  toget  til  Liver- 
pool. Da  de  kom  dertil,  fik  de  meddelelse  om,  at  de  var  kom- 
met for  sent  til  at  sejle  med  »Ellen  Maria«,  som  netop  samme 
dag   havde  forladt   Liverpool.    En   slem   skuffelse!    Det   lille 
rejseselskab  måtte  derfor  blive  i  Liverpool,  og  opholdet  blev 
på  en  hel  måned.  Man  kan  let  sætte  sig  ind  i  deres  skuffelse. 
Det  er  aldrig  rart  at  vente;  ventetiden  kan  være  en  prøvelsens 
tid.  I  mellemtiden  ankom  Erastus  Snow  til  Liverpool  med  et 
selskab    på    19    emigrerende    skandinaviske    medlemmer,    og 
sammen  med  det  første  rejseselskab  på  9  forlod  de  den  11. 
marts  1852  Liverpool  på  dampskibet  »Italy«.  Det  var  en  be- 
hagelig overraskelse  at  træffe  de  ni  første  emigranter,  selv 
om  det  naturligvis  var  uventet.  Og  så  begyndte  da  den  lange 
og  trættende  rejse;  det  var  ikke  et  spørgsmål  om  timer  eller 
dage  om  at  nå  Saltsøstaden,  men  der  kunne  ofte  gå  måneder, 
før  emigranterne   nåede   deres   bestemmelsessted.    Præsident 
Snow  organiserede  de  28  emigranter  med  Ole  C.  U.  Mønster 
som  leder.  Broder  Mønster  var  blandt  de  15  første  døbte  i 
Danmark.  Omtrent  to  måneder  senere  nåede  de  New  Orleans, 
nemlig  den  10.  maj.  Rejsen  fortsattes  derefter  op  ad  Missis- 
sippifloden  til   Kanesville,  det   nuværende   Council   Bluffs   i 
staten  Iowa,  hvortil  de  ankom  i  god  behold  og  i  godt  humør. 
I  begyndelsen  af  juli  sluttede  de  danske  emigranter  sig  til 
et  stort  rejseselskab,  der  traf  forberedelser  til  at  komme  til 
Utah.   Den  lange  og  trættende  rejse  fandt  sin  afslutning  i 
Salt  Lake  City  den  16.  oktober  1852.  Den  16.  oktober!  Rejsen 
havde  med  andre  ord  varet  omtrent  ni  måneder.  Vi  har  svært 
ved  at  forestille  os  en  så  lang  rejse  i  denne  vor  jetalder.  Det 
må  have  været  et  anstrengende  foretagende,  især  rejsen  over 
de  endeløse  sletter  med  oksekærrer.  Mange  små  tragedier  ud- 
spilledes her  i  form  af  sygdom,  vanskeligheder  og  dødsfald. 
Men  det  danske  selskab  nåede  Zion  i  god  behold. 

Præsident  Nnow  bliver  afløst 

Præsident  Erastus  Snow,  den  første  præsident  for  Den  dan- 
ske Mission,  blev  afløst  i  slutningen  af  februar  1852  ved  en 
konference  for  hele  Missionen,  der  blev  afholdt  i  København 
fra  den  20.  til  den  22.  februar.  Konferencen  blev  afholdt  i 
en  stor  og  dejlig  sal  i  »Hotel  du  Nord«.  Den  vigtigste  transak- 
tion, der  fandt  sted,  var  afløsningen  af  præsident  Snow  og  ind- 
sættelsen af  ældste  John  E.  Forsgren  som  den  nye  præsident. 
Som  rådgivere  blev  Peter  O.  Hansen  og  Hans  Peter  Jensen 
indsat. 

Konferencedeltagerne  fik  en  beretning  om  den  såkaldte 
»Evige  Emigrationsfond«,  som  kort  forinden  var  blevet  op- 
rettet i  Zion  og  i  Den  britiske  Mission.  Ved  konferencen  blev 
grundvolden  lagt  til  fonden,  og  der  blev  indsamlet  450  rigs- 
daler. På  ovennævnte  konference  blev  det  også  vedtaget  at 
indsende  en  ansøgning  til  konge  og  rigsdag  om  oprejsning 
og  erstatning  for  de  tab,  de  hellige  havde  lidt  ved  pøbelvæl- 
det. Præsident  Snow  talte  indtrængende  til  de  forsamlede 
og  da  især  til  præstedømmets  medlemmer  om  deres  pligter 
og  ansvar,  og  det  var  også  ham,  der  rådede  dem  til  at  ind- 
sende ansøgningen  til  kongen  og  rigsdagen. 

Denne  ansøgning  til  Rigsdagen  aftrykker  vi  hermed  som 
et  minde  om  den  første  vanskelige  tid,  Kirken,  missionærerne 
og  medlemmerne  havde  i  Danmark.  Vore  første  medlemmer 
var  ganske  afgjort  ikke  blevet  beskyttet  af  den  grundlovs- 
paragraf,  der  sikrede  religionsfrihed.  Ansøgningen  var  for- 
synet med  omkring  850  underskrifter. 

Ansøgning  til  Rigsdagen. 
Som  Danmarks  troe  Undersaatter  henvende  vi  os  allerun- 
derdanigst, med  kjerlig  Tillid,  til  vor  høitelskede  Konge  og 
hans  ædle  Raad  i  Rigsdagen.  Som  en  Comitee  for  de  Sidste- 
Dags  Hellige  og  undertegnede  Undersaatter,  bede  vi  om  Bøn- 
hørelse i  følgende  Andragende:  At  vore  Personer,  Gods  og 
Eiendom  maa  blive  beskyttet  i  vor  Gudsdyrkelse,  efter  den 
Frihed,  som  Grundlovens  §  80  og  81  tilsiger  os.  - 

Efter  at  vi  i  mange  Aar  har  sukket  med  Længsel  efter  den 
Frihed  i  Gudsdyrkelse,  som  vor  Skaber  og  Gud  har  sat  Men- 
nesket i  Verden  med,  have  vi  nu,  ved  vor  kjere  Landsfader 
Kong  Frederik  den  7des  og  hans  ædle  Raads  felleds  Virksom- 
hed, erholdt  denne  Velsignelse;  hvilken  vi  med  stor  Glæde 
og  Taknemmelighed  modtoge,  og  det  smerter  os  nu,  at  vi 
skulle  nødes  til  at  besvære  vor  høie  og  agtbare  Regjering 
med  følgende  sørgelige  Tidender  om  hvad  der  i  det  sidste 
Aar  hyppigen  paa  forskjellige  Steder  i  Landet  er  udøvet,  idet 
mange  voldsomme,  morderiske  og  barbariske  Mishandlinger 
ere  foretagne  imod  et  Folk,  der  ikke  har  gjort  sig  skyldig  i 
nogen  Lovs  Overtrædelse;  men  kun  har  havt  til  Hensigt  at 
ære  vor  Gud  og  opholde  Kongens  Regjering  og  gode  Love, 
efter  vor  Herre  Jesu  Christi  Lærdom  i  det  ny  Testamente 
med  al  Sædelighed  og  Orden. 

Paa  Grund  af  flere  forskjellige  Optøier  og  Overfald  ved  vor 
Gudsdyrkelse  i  Aalborg,  hvorom  man  forgjæves  har  henvendt 
sig  til  vedkommende  Politimester  Johnsen  dersteds,  om  Assi- 
stantze,  steg  disse  Optøier  d.  22de  Juni  forrige  Aar,  i  den 
Grad,  at  mange  Personer  af  begge  Kiøn  bleve  paa  det  grue- 
ligste mishandlede,  et  leiet  Forsamlings-  Locale  aldeles  demo- 
leret, og  alt  hvad  deri  befandtes  af  Møbler,  Effecter  o.  s.  v. 
ødelagt.  Som  et  Beviis  paa  Voldsomheden  tjener,  at  to  af 
Retten  udnævnte  Mænd  tarerede  alene  Bygningens  Beskadi- 
gelse til  circa  56  Rbd.;  hvilket  forfærdelige  Optøi  foregik  tæt 
ved  ovennævnte  Politimesters  Bopæl,  og  varede  fra  omtrent 
Kl.  6  til  H/2  om  Aftenen,  uden  at  der  fra  Politimesterens 
Side  foretoges  Noget,  uagtet  skeet  Opfordring;  men  først  efter 
agtede  Borgeres  bestemte  Opfordring,  foranstaltedes  Assi- 
stance ved  Betjente  og  Militæret,  som  alarmeredes  ved  Gene- 
ralmarsch,  og  da  gjorde  Ende  paa  denne  Nats  sørgelige  Be- 
givenhed, men  som  gjentoges  de  følgende  8  a  9  Aftener  i 
den  Grad,  at  de  fleste  Medlemmer  af  de  Sidste-Dags-Helliges 
Samfund  i  Aalborg  og  Nørre  Sundby  bleve  personlig  mishand- 
lede, deres  Eiendomme  demolerede,  idet  Døre,  Vinduer  med 
Sprødser  og  Karme  m.  m.  blev  ødelagt  midt  under  Politiets 
Opsyn.  En  klage  med  fuldstændig  Beretning  blev  i  denne 
Anledning  ved  en  Comittee  tilstillet  Justitsministeren  i  Juli 

1851,  uden  at  man  kjender  noget  Resultat  deraf  endnu;  ingen 
Person  er  sin  Skade  erstattet,  ei  heller  kjender  man,  at  nogen 
af  Forbryderne  er  afstraffet;  og  siden  den  Tid  er  Intet  fore- 
taget, enten  der  eller  andetsteds,  til  Beskyttelse  imod  lignende 
forfærdelige  Optøier. 

Dette  sørgelige  Exmpel  blev  efterlignet  først  paa  Bornholm, 
hvor  flere  Personer  til  forskjellige  Tider  ere  blevne  mishand- 
lede og  efterladte  som  halvdøde  Martyrer,  og  der  ligeledes 
deres  Eiendomme  beskadigede  og  ødelagte;  til  Exempel:  en 
fattig  Fisker-Baad  blev  dersteds  løsnet  af  Pøbelen  og  over- 
ladt til  Bølgerne,  hvori  den  forsvandt  og  Manden  led  derved 
et  Tab  af  circa  30  Rbd. 

Senere  gjentoges  disse  Forfølgelser  paa  forskjellige  Steder 
i  Jydland.  I  Bastholm  pr.  Hjørring  blev  for  nylig  to  Personer 
blodigen  mishandlede,  to  Andres  Eiendomme  demolerede, 
saa  at  man  til  Slutning  endog  nedrev  Væggene.  Andre  Ste- 
der ere  mange  Personer  under  deres  Gudsdyrkelse  blevne 
stenede,  slagne  med  Knipler,  skudte  efter  med  Geværer,  slagne 
i  Hovedet  med  Geværkolben  og  derefter  forladte  i  en  bevidst- 
løs Tilstand.  Paa  Falster  er  nylig  Voldsomheder  blevne  fore- 
tagne, hvorved  især  een  Person  paa  en  grusom  Martyr-Maneer 
er  bleven  behandlet,  idet  ham  var  bibragt  mange  Saar,  hvor- 
ved han  led  et  stort  Blodtab,  hans  Klæder  bleve  aldeles  søn- 
derrevne, og  hvorefter  han  var  bragt  under  Lægebehandling. 
Under  denne  Begivenhed  var  Sognets  Præst  nærværende, 
hvis  hele  Virksomhed  bestod  i  at  tale  imod  de  lidende  og 
overfaldne  Personer.  Under  denne  Adfærd  led  Husets  Eier 
betydelig  Skade  paa  sine  Eiendele.  Disse  Optøier  bleve  se- 
nere paa  forskjellige  Steder  fortsatte,  hvorved  der  flere  Eien- 
domme ere  blevne  beskadigede.  I  Brøndbyøster  paa  Sjælland 
er  ligeledes  Voldsomheder  udøvet  mod  12  Personer  af  begge 
Kjøn  under  deres  Forsamling  til  Gudsdyrkelse,  idet  de  bleve 
overfaldne  af  en  Pøbelhob,  stenede,  pryglede  med  Stokke, 
kastede  til  Jorden,  sparkede  og  overøste  med  Snavs,  deres 
Klæder  revne  istykker,  og  de  således  mishandlede,  at  man 
neppe  kunde  gjenkende  deres  Personer.  En  Klage  var  i  denne 
Anledning  tilstillet  vedkommende  Birkedommer,  som  kun  der- 
til ytrede,  at  han  ville  yde  de  Mishandlede  så  lidt  Assistance 

eller  Ret,  som  muligt;  hvilket  Løfte  han  ogsaa  desværre  har 
opfyldt,  idet  ikke  een  af  de  paagjeldende  Personer  er  afstraf- 
fet eller  noget  Resultat  paa  Sagen  kjendes. 

Ligeledes  har  mange  Optøier  fundet  Sted  paa  Christians- 
havn, hvor  flere  Personer  ere  blevne  mishandlede,  Døre  ind- 
sprængte, Vinduer  ituslagne  og  Møbler  ødelagte. 

Paa  Christianshavn  blev  for  kort  Tid  siden  en  Forsamling 
under  Gudsdyrkelsen  overfalden,  hvor  flere  Personer  bleve 
meget  mishandlede  med  Spark  og  Slag.  Politiassistenten  blev 
opfordret  til  at  yde  Assistance,  hvilket  da  også  skete  ved  to 
Betjente,  men  som  unddrog  sig  fra  at  give  de  Lidende  til- 
strækkelig Bistand.  Og  desaarsag  fik  flere  Personer  deres  An- 
sigter tilredte  saaledes,  at  de  ikke  kunde  see  ud  af  deres  Øine. 
Mange  lignende  sørgelige  Begivenheder  ere  passerede,  hvilket 
vilde  være  for  vidtløfttigt  her  at  omhandle,  men  vi  henlede 
vor  ærede  Rigsdags  Opmærksomhed  til  medfølgende  Maa- 
nedskrift  Side  60  og  80. 

Paa  Grund  af,  at  der  i  disse  forskjellige  Mishandlinger  ikke 
er  givet  den  Ret  eller  Beskyttelse,  som  Grundloven  tilsiger  os, 
og  forsaavidt  som  man  kjender  ingen  Person  paa  noget  Sted 
er  bleven  erstattet  det  Mindste  af  sit  lidte  Tab,  ei  Jieller  nogen 
af  de  forbryderske  Personer  er  bleven  afstraffet,  men  derimod 
de  lidende  i  flere  Tilfælde,  Forhøre  efter  deres  Klagen  ere 
blevne  tiltalte  og  behandlede  som  om  de  vare  de  skyldige, 
og  det  synes  som  Vedkommende  har  kun  kastet  et  Dække 
over  Forbryderens  Misgjerninger,  desaarsag  henvende  vi  os 
allerunderdanigst  som  Danmarks  retskafne  og  trofaste  Under- 
saatter  til  vor  Konge  og  agtbare  Rigsdag  i  Tillid  om  at  blive 
bønhørte,  så  at  vore  Personer,  Gods  og  Eiendele  maa  vorde 
beskyttede  i  vor  Gudsdyrkelse  efter  den  Frihed,  som  Grund- 
loven tilsiger  os.  I  Haab  om,  at  der  snarest  muligt  maatte 
foretages  Noget  til  Forebyggelse  imod  slige  Voldsomheder  i 
Fremtiden,  og  bestemte  Love  i  dette  Øiemed  blive  foranstal- 
tede, tegne  vi  os  som  Hans  Majestæts  allerunderdanigste  Un- 
dersaatter. 

Kbhvn.  den  15de  Marts  1852. 

Herunder  850  Navne. 

EFTERFORSKNINGSMETODER 

I  VORE  l> Alil : 


Genealogi  er  mere  end  tidsfordriv  eller  hobby.  Det  er 
en  kunst  og  en  videnskab,  der  kræver  dygtighed,  øvelse  og 
en  vis  portion  naturlige  anlæg,  som  er  blevet  skærpet  ved 
erfaring  og  ved  en  vital,  trænet  og  ikke  altfor  frodig  fan- 
tasi. Fantasi  har  en  meget  virkelighedsnær  plads  indenfor 
genealogien,  eftersom  den  tilskynder  til  efterforskninger 
i  bestemte  optegnelser  og  skaber  formodninger,  som  ingen 
optegnelser  kan  skaffe.  Beviset  for  sådanne  formodninger 
vil  komme  som  resultat  af  virkelig  efterforskning,  og 
fantasien  må  derfor  kun  bruges  som  en  kilde,  der  skaffer 
nøgler   og   fører   til   virkelig   efterforskning    i    optegnelser. 

En  genealog  må  have  lidenskab  for  sandheden,  kend- 
skab til  oplysningskilderne  i  de  egne,  hvor  han  skal  fore- 
tage efterforskning,  og  evne  til  at  vurdere  det  som  findes 
og  være  i  stand  til  at  skelne  fejl  fra  sandhed.  Fremfor 
alt  må  han  have  kærlighed  til  KVALITET  fremfor  KVAN- 
TITET. Altfor  mange  såkaldte  genealoger  bedømmer  suc- 
ces ved  efterforskning  efter  det  antal  navne  de  har  sam- 
let ved  deres  efterforskning,  og  ikke  efter  metoden  og 
den  måde  de  har  nærmet  sig  det  genealogiske  problem 
på  og  den  omhu  hvormed  efterforskningen  er  blevet  ud- 
ført. »Indsamling  af  navne«  er  ikke  genealogi.  Der  er 
ingen  betydning,  hverken  virkelig  eller  underforstået,  i 
vendingen  »genealogi«,  som  borttager  tanken  om  familie 
og  familieslægtskab.  Der  er  ingen  betydning  af  ordet,  som 
giver  frihed  til  den  tilfældige  indsamling  af  navne  og  fa- 
milier, blot  fordi  disse  familier  bærer  det  samme  efter- 
navn som  den  enkelte,  for  hvem  der  foretages  efterforsk- 
ning. Der  er  ikke  noget  nyt  eller  moderne  ved  denne  måde 
at  se  genealogien  som  kunst  og  videnskab  på  —  den  er 
bygget  solidt  på  betydningen  af  ordet  selv. 

Brugen  af  vendingen  »Efterforskningsmetoder  i  vore 
dage«  indebærer,  at  der  var  en  efterforskningsmetode,  som 
ikke  var  moderne  og  som  på  nogen  måde  afveg  fra  den 
metode,  som  nu  bruges.  I  fortiden,  og  uheldigvis  også  i 
nutiden,  er  der  mange  af  dem,  som  er  interesseret  i  dette 
emne,  som  aldrig  er  kommet  ud  over  stadiet  »biblioteks- 
efterforskning«  og  aldrig  har  betragtet  efterforskning 
som  andet  end  at  skrive  af  efter  trykte  historier  og  genea- 
logier.  Brugen  af  originale  optegnelser  blev  sjældent  taget 
i  betragtning.  I  Pilgrim  News  Letter  har  William  Brad- 
ford  Browne  kommenteret  denne  situation: 

»Når  jeg  kommer  ind  i  et  genealogisk  lokale  og  ser  de 
mange,  som  flittigt  arbejder  på  afskrivning  fra  trykte  op- 
tegnelser, har  jeg  en  følelse  næsten  af  skræk,  da  jeg  er 
klar  over,  at  hver  eneste  af  dem  måske  vil  føje  noget  til 


den  allerede  håbløst  sammenfiltrede  masse   af  fordrejede 
anetavler. 

Trykt  materiale  har  ikke  desto  mindre  sin  værdi  og 
bør  ikke  ignoreres,  selv  af  de  professionelle,  som  er  i 
stand  til  at  rådføre  sig  med  de  originale  arkiver  .... 
Og  dog  bliver  bind  efter  bind  udgivet  under  store  om- 
kostninger, i  lyksalig  uvidenhed  om  oplysningskilder,  idet 
man  kun  nedskriver  overfladiske  optegnelser,  fulde  af 
urigtige  slutninger  og  uoverensstemmelser,  altsammen  be- 
vis på  det  værste  fuskeri.  Ganske  vist  ville  det  være  tem- 
melig kostbart  at  gå  alle  oplysningskilder  grundigt  igen- 
nem, og  det  kan  tages  for  givet,  at  den  der  har  samlet  bo- 
gen må  holde  udgifterne  indenfor  bestemte  grænser.  Men 
mange  kompilatorer  laver  ikke  engang  en  begyndelse  og 
lærer  øjensynligt  ikke  engang  hvilke  oplysningskilder  der 
er  tilgængelige.  Altfor  ofte  er  de  tilfreds  med  at  følge 
hvad  der  er  fundet  på  tryk  om  tidligere  generationer, 
totalt  uvidende  om  hvorvidt  man  kan  stole  på,  at  det  er 
sandt,  og  forsoner  sig  med  alle  vanskeligheder,  de  møder, 
ved  antagelser  og  gætterier.  I  betragtning  af  denne  situa- 
tion er  det  bemærkelsesværdigt,  at  der  er  blevet  skrevet  så 
mange  gode  familiehistorier,  og  at  gennemsnittet  endda 
er  så  godt  som  det  er.« 

Det  vil  være  vanskeligt  at  fastsætte  ganske  bestemte 
regler  for  genealogisk  efterforskningsarbejde,  da  meto- 
derne til  indsamling  af  anetavler  varierer  efter  tid  og  sted 
for  hvert  enkelt  problem.  Målet  for  enhver  genealog  er 
at  va?re  i  overensstemmelse  med  de  højeste  standarder, 
uanset  tid  og  sted  for  problemet  —  det  vil  sige  at  udføre 
efterforskningsarbejde,  som  resulterer  i  komplette  og 
korrekte  og  sammenhængende  optegnelser. 

Man  bør  opmuntre  til  brugen  af  de  genealogiske  afde- 
linger på  bibliotekerne.  Uheldigvis  er  brugen  af  dem  til- 
bøjelig til  at  få  begynderen  til  at  betragte  en  optegnelse 
komplet,  hvis  man  har  brugt  det  materiale,  der  er  tilgæn- 
geligt på  biblioteket.  Der  er  kun  én  måde  til  at  udarbejde 
korrekte  og  komplette  optegnelser:  At  bruge  alle  tilgænge- 
lige optegnelser,  uanset  hvor  de  findes.  Det  er  rigtigt,  at 
det,  på  grund  af  manglen  på  fyldestgørende  optegnelser, 
ikke  altid  er  muligt  at  samle  en  så  komplet  genealogi, 
som  det  kunne  ønskes.  Det  er  rigtigt,  at  det  ikke  altid  er 
muligt  at  skaffe  så  mange  oplysninger,  som  det  kunne 
ønskes.  Hvis  man  imidlertid  gør  sig  alle  mulige  anstren- 
gelser for  at  bruge  enhver  optegnelse  og  enhver  kilde, 
som  kan  bidrage  til  at  gøre  en  anetavle  korrekt  og  kom- 
plet, så  har  man  imødekommet  kravet  om  efterforskning 
af  alle  tilgængelige  kilder. 

(Fra  Genealogical  Research  Standards  af  Derek 
Harland,  Salt  Lake  City,  Utah,   1963). 

Nadververs  for  november  og  december: 
».  .  .  se  fil,  af  /  ikke  uværdigt  delta- 
ger i  Kristi  nadver;  men  se  til,  at  I 
gør  alting  værdigt  og  i  Jesu  Kristi,  den 
levende  Guds  navn.«    (Mormon  9:29). 


Søndagsskolesang  for  november: 

»Nu  takker  alle  Gud«.  (Nr.  192  i  den 

blå   sangbog). 

Søndagsskolesang  for  december: 

»Med  undren  stor«.  (Nr.  19  i  den  blå 

sangbog). 


»HVEM,  J12GL  OMVEMDE  HIG?« 


af  Henry  B.  Eyring 
Ellevte  artikel  i  serien  »Fasthold  et  velkommen« 


Hvor  ofte  har  du  siddet  i  en  klasse,  begejstret  ved  læ- 
rerens budskab,  opstemt  fordi  du  netop  vidste,  at  hvis 
broder  Jensen  eller  søster  Hansen  ville  være  opmærk- 
somme, ville  det  gøre  dem  uendelig  godt?  Hvor  sjældent 
har  du  tænkt:  »Jeg  er  begejstret,  fordi  jeg  ser,  at  det  er 
nødvendigt  at  jeg  forandrer  mit  liv  til  det  bedre,  og  jeg 
vil  gøre  det«? 

Hvor  ofte  går  eleverne  hjem  efter  lektien,  parate  til  at 
forandre  deres  liv?  Blot  at  holde  eleverne  interesserede 
eller  endog  begejstrede  er  ikke  nok.  Det  vi  ønsker  det  skal 
indebære,  er  at  eleven  er  rede  til  at  forandre  sin  indstil- 
ling og  sin  opførsel.  Det  er  lige  så  svært  for  ham  at  gøre 
dette  som  det  er  for  os,  og  vi  har  haft  skuffende  erfa- 
ringer, da  vi  prøvede.  Selv  for  de  unge  kræver  det  at 
forandre  sig,  at  der  sker  noget,  der  kan  »tø«  os  op.  Skrif- 
ten taler  om  folk  med  forhærdede  hjerter,  og  vi  er  alle, 
i  det  mindste  delvis,  forhærdede.  Vi  er  nødt  til  at  være 
tilfredse  med  os  selv  på  de  fleste  områder,  blot  for  at  leve 
effektivt.  Men  de  fleste  af  os  finder  også  udveje  for  at 
være  tilfredse  med  selve  de  ting,  som  trænger  til  at  for- 
andres. 

Vi  er  tilbøjelige  til  at  se  os  selv  omtrent  som  den  unge 
sportsmand,  der  er  blevet  ældre.  I  sit  hjerte  er  han 
stadig  den  dristige  halfback  eller  sprinter.  Hver  gang  han 


kommer  i  nærheden  af  et  spejl  i  legemsstørrelse,  flytter 
han  ubevidst  det,  som  nu  er  mave,  op  i  sit  bryst.  Han 
lægger  ikke  mærke  til,  at  han  smiler  beundrende  ind  i 
spejlet,  blot  omtrent  så  længe  som  han  kan  holde  vejret. 
Hans  herreekviperingshandler  opmuntrer  ham  i  hans  selv- 
bedrag ved  at  sælge  ham  et  sæt  tøj,  der  kaldes  en  »smart 
model«  i  stedet  for  et  »stiligt  jakkesæt«. 

Og  så  en  dag  står  han  på  jernbanestationen  tilfældigvis 
ved  siden  af  en  automat  med  et  langt  spejl  på  forsiden. 
Idet  han  kigger  ud  af  øjenkrogen  lægger  han  mærke  til, 
at  der  står  en  tyk  mand  ved  siden  af  ham.  Da  han  drejer 
hovedet,  ser  han  spejlet,  automaten,  og  bliver  klar  over,  at 
det  er  ham  selv,  der  er  den  tykke  mand.  Først  skam  og 
derefter  beslutsomhed  kommer  over  ham.  Den  aften  kom- 
mer han  hjem,  slæbende  på  dåser  med  diætdrikke. 
Vi  må  »tø  op«  for  at  forandre  os. 

For  at  forandre  os,  må  vi  først  »tø  op«,  og  en  af  de 
bedste  optøningsmaskiner  er  at  få  den  forestilling  vi  har 
om  os  selv,  løsnet.  Livet  selv  er  en  proces,  hvor  vi 
skifter  billederne  af  os  selv  gang  på  gang.  Sommetider 
forbereder  den  slags  oplevelser  os  til  at  anerkende  store 
forandringer  til  det  bedre  i  vort  liv.  Som  lærere  kan  vi 
holde  et  spejl  op  for  vore  elever,  lade  dem  føle  choket  og 
tilbyde   dem  et  bedre  livsmønster  til  at  erstatte  det,   som 

de  ser  er  uønskværdigt.  Når  vi  gør  det  bliver  et  klasse- 
værelse et  sted  for  koncentreret  vækst. 

Frelseren  var  den  store  Mester,  der  kunne  hjælpe  folk 
til  at  forandre  sig  ved  at  lave  om  på  deres  behagelige 
billede  af  sig  selv.  Apostlen  Johannes  fortæller  en  af  de 
mest  magtfulde  beretninger  herom.  (Se  Johs.  8:1 — 11). 
De  skriftkloge  og  farisæerne  kom  til  Kristus  med  en 
kvinde,  der  var  grebet  i  hor.  I  deres  følelse  af  retfærdig- 
hed søgte  de  at  fange  Frelseren  i  en  lovlig  fælde  angå- 
ende dommen  over  kvinden.  Ikke  alene  gjorde  Mesteren 
dem  til  skamme  med  sit  svar:  »Den  af  jer,  der  er  syndfri, 
lad  ham  være  den  første,  der  kaster  sten  på  hende!«  men 
samtidig  holdt  han  et  spejl  op  for  dem,  så  de  kunne  un- 
dersøge sig  selv.   Skriften  siger: 

»Men  da  de  hørte  det,  gik  de  bort,  den  ene  efter  den 
anden,  de  ældste  først;  og  han  blev  alene  tilbage  med 
kvinden,  som  stod  der  i  midten.« 

Måske   blev    anklagerne    ikke    tilstrækkeligt    tøet    op    til 
at  de  kom  tilbage  for  at  høre   Guds   ord,  men  deres   op- 
førsel blev  ændret  på  drastisk  vis. 
To  eksempler,  som  virkede 

Som  lærere  i  Kirken  kan  vi  ikke  anvende  denne  brug 
af  »utilfredshed  med  sig  selv«  i  alle  klasser.  For  det  før- 
ste vil  eleverne  ikke  altid  vise  os  deres  svagheder,  så  vi 
kan  holde  dem  op  for  dem.  Og  selv  om  vi  fritter  dem 
ud,  er  alt  hvad  vi  har  at  gøre  at  omtale  nogle  få  elevers 
synder  i  enkeltheder  den  ene  uge  for  at  være  sikre  på  et 
tomt  klasseværelse  den  næste  uge.  Men  der  er  nogle  me- 
toder, man  kan  følge  med  hensyn  til  at  »tø«  elever  op 
ved  at  forandre  deres  syn  på  dem  selv.  Jeg  vil  foreslå 
to,  som  synes  at  have  virket  for  mig.  Begge  mine  eks- 
empler har  vist  sig  yderst  heldige  i  en  gruppe  unge  på 
17 — 18  år  eller  ugifte,  unge  voksne. 
Et  eksempel  angående  moral 

Det  første  dukkede  op  næsten  ved  et  tilfælde.  For  at 
få  eleverne  interesseret  i  en  lektie  om  personlig  moral 
besluttede  jeg  at  give  dem  et  eksempel  på  problemet. 
Tilfældet  var  ganske  simpelt  en  kort  historie  om  en  ung 
mand,  der  kom  til  en  G.U.F. -leder  for  at  få  råd  angående 
et  problem.  Hver  elev  fik  et  eksemplar  af  sagen  og  fik 
at  vide:  »Overtag  du  stillingen  som  G.U.F. -leder  og  lad  os 
diskutere,  hvad  du  ville  sige  til  den  pågældende.« 

Diskussionen  blev  så  hed,  at  den  varede  langt  ud  over 
den  normale  tid  for  klassen.  Jeg  forlod  klassen  let  for- 
virret over  hvorfor  eleverne  syntes  så  interesserede.  Jeg 
fandt  senere  ud  af  det.  Flere  af  klassens  medlemmer  var 
blevet  forfærdede,  da  de  læste  om  tilfældet,  fordi  de  syn- 
tes de  genkendte  sig  selv  som  den  unge  mand.  Efterhån- 
den som  diskussionen  udviklede  sig,  herunder  at  deres 
egne  klassekammerater  påpegede  de  store  uoverensstem- 
melser og  ulykkelige  følger  i  den  unge  mands  liv,  blev  det, 
som  i  deres  eget  liv  havde  syntes  et  mindre  problem,  utå- 
leligt. I  det  mindste  i  ét  tilfælde  førte  denne  oplevelse  i 
klassen  til  tilstrækkelig  villighed  til  at  forandre  sig,  til  at 
gøre  nogle  alvorlige  forsøg. 
Tryk  fra  gruppens  mening 

Det    andet    eksempel   var    en   klassedemonstration,    som 


var  udtrykkelig  beregnet  på  at  tø  eleverne  op.  Vi  skulle 
til  at  påbegynde  en  serie  lektier,  som  var  koncentreret 
om  de  problemer  der  drejer  sig  om  at  leve  i  god  for- 
ståelse med  folk,  som  ikke  deler  vor  tro  eller  vore  skikke. 
Jeg  kunne  se,  at  vanskeligheden  ville  være,  at  alle  mine 
elever,  ligesom  jeg  selv,  ville  tro  om  sig  selv,  at  de  var 
næsten  uimodtagelige  for  dårlig  indflydelse.  Vi  har  alle 
mindst  én  lykkelig  erindring  om,  hvorledes  vi  engang 
modstod  indflydelsen  fra  onde  mennesker  omkring  os. 
Jeg  var  sikker  på,  at  mine  elever  ville  huske  det  og  finde 
lektierne  vidunderlige  —  men  for  en  anden  elev  i  klassen. 

Tanken  om  demonstrationen  kom  af  en  undersøgelse, 
som  sociål-psykologer  havde  foretaget  om,  hvad  de  kal- 
der »konformitet«.  Et  bestemt  eksperiment  gav  ideen  til 
en  metode  til  at  introducere  lektie-serien.  S.  E.  Asch,  som 
eksperimenterede  med  enkeltpersoner  i  en  gruppe,  fandt 
ud  af,  at  nogle  personer  kunne  bevæges  til  at  fremsætte 
meninger,  der  stred  mod  kendsgerningerne,  under  pres 
fra  majoriteten.  Jeg  kunne  ikke  gentage  hans  eksperi- 
ment i  klassen,  men  jeg  brugte  hovedtemaet. 

Klassen  begyndte  med,  at  hver  elev  fik  et  stykke  papir 
og  en  blyant.  Jeg  sagde  så  til  dem,  at  jeg  ville  skrive  en 
serie  logiske  gåder  på  tavlen.  Efter  at  hver  gåde  var  ble- 
vet skrevet  på  tavlen,  bad  jeg  hver  enkelt  om  at  svare 
mundtligt.  Gåderne  havde  flere  forskellige  rimelige  løs- 
ninger, men  kun  én  som  var  fuldstændig  korrekt.  Uden 
at  omkring  halvdelen  af  klassen  vidste  det,  havde  jeg 
bedt  resten  af  eleverne  om  at  give  det  samme  urigtige 
svar  på  hver  gåde. 

Efterhånden  som  gåderne  blev  skrevet  op  og  svarene 
afgivet,  viste  en  ensartet  opførsel  sig.  Elever,  som  i  begyn- 
delsen var  sikre  på  deres  svar  (de  rigtige  svar)  blev 
usikre  og  skiftede  så  over  til  de  forkerte  svar.  De  kunne 
ikke  holde  stand  mod  mine  medskyldige,  som  mentes 
at  være  de  bedste  gådeløsere,  og  som  var  trænet  til  at 
afgive  deres  urigtige  svar  med  stor  sikkerhed.  Efter  nogle 
få  gåder  standsede  jeg  demonstrationen  og  fortalte,  hvad 
der  var  sket.  Der  var  tilstrækkelig  mange,  der  blev  for- 
færdede over,  at  de  havde  givet  efter  for  presset,  til  at  de 
blev  dybt  interesseret  i  en  diskussion  om  Asch-eksperi- 
mentet,  hvorfor  folk  giver  efter  for  gruppens  tryk,  og 
hvorledes  dette  kan  have  forbindelse  med  at  efterleve 
evangeliet.  Denne  interesse  vedvarede  under  vore  senere 
diskussioner  om  at  holde  fast  ved  standarderne,  selv  un- 
der pres. 

Ingen  af  disse  eksempler  er  en  nøjagtig  plan  for  un- 
dervisning. De  viser  simpelthen,  at  der  findes  metoder  til 
ikke  blot  at  interessere  elever,  men  til  at  tø  dem  op,  så 
de  bliver  parate  til  at  forandre  deres  liv.  Enhver  af  os 
vil  finde  metoder,  som  passer  til  os,  til  vore  elever  og  til 
de  særlige  områder  af  evangeliet,  som  vi  prøver  at  få  dem 
til  at  efterleve.  Hvad  der  er  vigtigst  er,  at  vi  ikke  under- 
vurderer den  vanskelighed,  som  de  fleste  folk  har  ved 
at  forandre  sig.  Vi  kan  hjælpe  dem,  hvis  vi  gør  klassevæ- 
relset til  et  sted,  hvor  de  erkender  behovet  og  muligheden 
for  at  forandre  sig,  og  hvor  man  viser  dem  og  opmun- 
trer dem  til  en  bedre  levevis. 


•    • 


GARMENTS 


Søskende,  som  har  været  i  Templet,  kan  hos  deres  grens- 
præsident  få  en  prisliste  over  garments  med  oplysning  om, 
hvor  og  hvorledes  de  kan  købe  deres  garments. 

I  København  sælges  garments  ved  søster  Inger  Kyhlensø 
onsdag  fra  kl.  12 — 18  i  kirken,  Priorvej  12,  F. 

Bogen  Jesus  Kristus 


Kære  søskende! 

Nu  da  jeg  skal  aflevere  min  stilling  ved  Søndagsskolen 
og  tage  afsked  med  jer  her  i  Stjernen,  vil  jeg  benytte 
lejligheden  til  at  lufte  et  par  synspunkter,  og  fremkom- 
me med  et  ønske  for  fremtiden. 

Jeg  vil  bede  jer  modtage  min  tak  for  samarbejde  og 
tolerance,  og  jeg  vil  erindre  om,  at  den  der  overtager  em- 
bedet i  Søndagsskolen  overtager  myndigheden  og  ansvaret; 
han  har  krav  på  jeres  støtte  og  forståelse,  han  skal 
hjælpe  jer,  og  I  skal  lyde  ham,  han  skal  overgive  jer 
Kirkens  orden,  og  den  skal  modtages  i  visdom  og  kær- 
lighed, for  det  er  godt  således. 

Hvad  ønsket  angår,  så  er  det,  at  senior-lektiebogen 
Jesus  Kristus  vil  blive  benyttet  i  det  omfang,  som  det  er 
tiltænkt  fra  Hovedkirkens  side.  Det  er  en  overmåde  god 
bog,  som  ved  læsning  med  eftertanke  virker  inspirerende 
og  giver  stof  til  mange  nye  tanker,  den  der  læser  den 
med  oprigtighed  vil  få  sit  billede  af  jøden  Jesus,  Guds 
Søn,  beriget  med  mange  nye  nuancer  og  detailler,  ja  nogle 
vil  vel  også  få  et  helt  nyt  syn  på  Kristus  og  hans  mis- 
sion, men  der  er  en  ting,  som  slog  mig,  da  jeg  læste  bo- 
gen, og  det  var  den  kraft,  der  udgår  fra  den,  som  får  ens 
vidnesbyrd  til  at  vokse  og  oplyser  den  tankevej,  som  slår 
bro  fra  fortiden  til  vore  dage,  man  synes  pludselig,  at 
Herren  er  så  nær,  og  man  forstår  alt  så  godt.  Ja,  det  er 
i  sandhed  en  god  bog.  Et  godt  studium.  Måtte  det  komme 
ud  i  alle  grene  og  i  hver  en  søndagsskoleklasse  i  Dan- 
mark, og  måtte  dette  studium  nå  enhver  lærer  og  lærer- 
inde, ja,  kunne  jeg  ønske,  så  ville  jeg  ønske,  at  den  blev 
læst  af  den  ganske  jord,  og  så  må  jeg  vel  hellere  stoppe 
her,  før  jeg  kommer  for  langt  ud  i  drømme.  Enhver  bro- 
der og  søster,  som  i  den  kommende  vinter  vil  arbejde 
med  bogen,  med  lærergerning  for  øje,  vil  opleve  den  glæde 
at  blive  kyndig  i  Kristi  livsgerning  og  mission. 

Iblandt  de  mange  ting  vi  kan  lære  vil  jeg  fremhæve 
et  par  stykker,  som  vi  trænger  utroligt  meget  til  at  er- 
hverve, jeg  har  kun  set  dem  praktiseret  i  meget  få  til- 
fælde, og  de  hører  også  til  de  sværeste  at  efterleve,  Jesus 
viste  os  ved  eksemplet,  at  det  kan  lade  sig  gøre. 

Det  første  er  selvbeherskelsens  kunst.  Dagliglivets  farer 
fremkommer    gang   på   gang   ved,    at    et   menneske    bliver 


ophidset,  og  af  dette  følger  forhastet  tale,  som  man  for- 
tryder bagefter,  der  findes  ikke  nogen  skole,  der  har 
undervisning  i  selvbeherskelse,  men  der  findes  et  middel 
imod  opfarenhed,  det  hedder  Guds  Ånd,  et  grundigt  stu- 
dium af  vor  nye  bog  vil  gøre  os  dette  klart. 

Det  andet  er  lærdomme  som  er  vore  egne.  Søskende, 
lærere  og  lærerinder,  der  er  ting,  vi  ikke  forstår,  men  vi 
har  et  vidnesbyrd  om  sandheden  i  dette  Herrens  værk, 
og  er  selve  dette  vidnesbyrd  sandhed,  så  må  vi  sige  til 
os  selv,  så  er  det,  jeg  ikke  forstår,  ikke  forkert,  det  er 
bare  mig,  der  ikke  begriber  det  endnu.  Jeg  vil  ikke  prøve 
at  forklare  ting,  jeg  ikke  ved  sandheden  om,  ud  fra  mine 
egne  synspunkter.  Jeg  vil  lægge  hånden  på  min  mund,  at 
ikke  det  jeg  siger  skal  komme  tilbage  til  mig  som  usand- 
hed. Det  er  bedre  at  tie.  Der  er  intet  nedværdigende  i  at 
sige,  det  ved  jeg  ikke,  men  det  er  nedværdigende  at  blive 
præsenteret  for  noget,  man  har  lært  fra  sig,  som  viser  sig 
at  være  helt  forkert.  Læg  mærke  til  at  Jesus  ofte  var  tavs. 
Ikke  at  forstå  således,  at  han  ikke  vidste,  hvad  han 
skulle  sige,  men  således  at  han  vidste,  når  han  skulle 
tale  og  når  han  skulle  tie.  Det  ville  være  godt  for  os, 
om  vi  kunne  lære  ikke  at  tale  for  store  ord,  og  at  tie 
når  dette  er  på  sin  plads. 

Mit  sidste  ønske  er,  at  den  røde  tråd,  der  går  igennem 
vor  lektiebog,  og  som  i  mine  øjne  er  den  ophøjede  kær- 
lighed og  mildhed,  som  Kristus  benyttede  i  sin  lærerger- 
ning, uden  dog  på  noget  tidspunkt  at  blive  vigende  og 
svag,  måtte  blive  vore  søndagsskolelæreres  undervisnings- 
måde  i  fremtiden.  Husk  at  praktisere  denne  mildhed  også 
udenfor  kirken,  husk  at  behandle  anderledes  tænkende 
med  den  samme  respekt,  som  du  selv  har  krav  på.  Jesus 
belærte,  men  påtvang  aldrig  sine  lærdomme.  Jeg  beder 
jer  læse  bogen  Jesus  Kristus,  og  jeg  beder  jer  prøve 
på  at  få  andre  til  også  at  læse  den.  Lån  den  ud  til  alle, 
som  du  tror  vil  læse  den. 

Og  så  kære  søskende,  tak  for  samarbejdet,  lad  os  være 
glade  og  prøve  på  at  blive  et  behageligt  folk,  om  jeg  må 
bruge  Herrens  talemåde,  så  vi  med  en  god  samvittighed 
kan  sige,  at  vi  har  lært  noget  og  at  vi  kan  huske  det. 

Kærlig  hilsen 

Knud  Edsberg. 


LÆBER-  O«  FUWKTIONÆRKURSUS 


Søndagsskolen  og  G.U.F.  afholder  et  funktionær-  og  læ- 
rerkursus i 

HORSENS 
lørdag  den  13.  november  kl.   16  præcis. 
Det  anbefales,  at  alle  de  funktionærer  og  lærere,  som 
det  er  muligt  for,  deltager  i  dette  kursus. 

Mødet  er  tænkt  afholdt  efter  følgende  program: 
Kl.  16:  Velkommen  og  orientering. 

KL  16,15:  Deling  i  2  klasser,  henholdsvis  Søndagsskolen 
og    G.U.F. :    Mødedisciplin,    mødeteknik,    taler,    organi- 
sation m.  v. 


Kl.  17,00:  Samling  til  klasser  under  ledelse  af  Søndags- 
skolen: Undervisning  af  lærere  og  lærerinder  i  hen- 
holdsvis senior-,  junior-  og  børneklasser. 

Kl.  18,00:  Fællesspisning  —  medbragt  mad  —  sodavand 
kan  købes. 

Kl.  19,00:  Fortsættelse  af  klassearbejdet  under  G.U.F.s 
ledelse. 

Kl.  20,00:  Slut. 

Med  venlig  hilsen  fra 

Distriktsbestyrelserne  for  Søndagsskolen 
og  G.U.F.  i  Jylland 

Gensidig  Uddannelses  Forening 


Hvem  er  du? 


Kender  du  dig  selv?    Et  dumt  spørgsmål  synes  du 

måske,  for  hvem  skulle  du  vel  kende  bedre?  Du  har 
ret,  du  kan  ikke  kende  andre  bedre,  end  du  kender  dig 
selv.  Forstår  du  ikke  dig  selv,  kan  du  heller  ikke  forstå 
andre.  Tror  du  om  dig  selv,  at  du  altid  handler  ud  fra 
de  bedste  forudsætninger,  vil  du  få  mange  skuffelser  over 
andre  menneskers  egenkærlige  handlinger;  men  prøver 
du  at  være  helt  ærlig  over  for  dig  selv,  vil  du  hurtigt  lære 
at  gennemskue  en  del  af  de  fortræffelige  undskyldninger, 
som  prompte  melder  sig,  når  det  drejer  sig  om  dine  egne 
handlinger  eller  forsømmelser,  men  er  så  vanskelige  at 
komme   i   tanker   om,   når  det  drejer   sig   om    »de   andre«. 

Et  lille  eksempel:  Du  har  aftalt  med  nogle  kammerater 
at  mødes  for  at  pynte  G.U.F. -salen  til  fest,  men  går  i 
stedet  med  dine  forældre  i  biografen,  »fordi  du  ikke  næn- 
nede at  skuffe  dem  ved  at  sige  nej«.  Men  var  det  nu  din 
veninde,  der  gjorde  det  samme,  ville  du  måske  sige,  at 
hun  var  rigtig  upålidelig,  at  hun  selvfølgelig  havde  glemt 
at  underrette  sin  far  og  mor  i  ordentlig  tid,  at  hun  var 
doven  og  hellere  gik  ud  og  morede  sig  end  passede  sine 
pligter.  Mærkeligt  så  forskellig  en  sag  kan  se  ud,  når  den 
ses  fra  hver  sin  side.  »Hvorfor  ser  du  skæven  i  din  bro- 
ders øje,  men  bjælken  i  dit  eget  bliver  du  ikke  var?« 

Der  er  så  mange  ting,  vi  skal  lære  i  dette  liv.  Mens  du 
var  barn,  var  du  under  voksen  indflydelse,  og  din  opgave 
var  at  lære  lydighed.  Nu  skal  du  udvikle  dig  til  en  selv- 
stændig person.  Ungdomstiden  kan  forekomme  forfærdelig 
lang,  du  ønsker  måske  at  være  voksen  i  en  fart.  Men 
husk,  du  skal  lære  stykke  for  stykke,  skridt  for  skridt. 
Måske  drømmer  du  allerede  om  at  gifte  dig,  så  stop  lige 
lidt  og  tænk  dig  om.  Har  du  en  uddannelse,  som  du  kan 
bygge  din  tilværelse  på?  Kunne  du  bære  en  forsørgers 
ansvar  eller  en  husmoders  eller  en  opdragers?  Er  du  over- 
hovedet begyndt  at  opdrage  dig  selv,  eller  er  det  stadig 
dine  forældres  opgave? 

Hverken  tidligere  i  dit  liv  eller  senere  vil  betingelserne 
for  selverkendelse  og  udvikling  være  så  gunstige  som 
netop  i  disse  år.  Spild  dem  ikke.  Lær  at  være  ærlig  over 
for  dig  selv  i  alle  ting,  at  se  nøgternt  på  dig  selv;  men 
lær  samtidig  at  bedømme  andre  mildt.  Snart  vil  dine 
forældre  ikke  længere  opdrage  på  dig,  træn  dig  op  til 
at  overtage  deres  arbejde.  Betragt  ikke  dine  forældre 
som  dine  modstandere,  hvis  de  forbyder  eller  fraråder 
noget,  du  gerne  vil.  Sig  ikke  »Jeg  forstår  ikke,  hvorfor  de 
ikke  synes  om  det.  Der  kan  jo  ikke  ske  noget  ved  det«, 
hvis  du  inderst  inde  ved,  at  det  kunne  der  måske  allige- 


vel. At  være  voksen  er  vel  egentlig  det,  at  man  nu  selv 
forudser,  hvad  følgerne  af  ens  handlinger  kan  blive  og 
undgår  dem,  der  kan  få  kedelige  konsekvenser.  Mange, 
der  efter  deres  år  burde  være  voksne,  er  endnu  ikke  nået 
så  langt  i  deres  udvikling,  at  de  overhovedet  overvejer 
følgerne  af  deres  handlinger  til  stor  skade  for  dem  selv 
og  deres  omgivelser.  Selvfølgelig  kan  ingen  af  os  undgå 
at  tage  fejl,  vi  er  kun  mennesker,  men  vi  kan  lære  at 
begrænse  vore  fejltagelser.  Og  vi  kan  lære  at  søge  vej- 
ledning hos  vor  himmelske  Fader,  som  kender  vore  veje 
og  ved,  hvad  der  vil  være  bedst  for  os,  ikke  ved  trylleri, 
men  gennem  erfaring,  klogskab  og  kærlighed. 

Du  kan  også  lære  at  se  klart.  Det  er  et  spørgsmål  om 
at  holde  Guds  bud  og  have  et  rent  hjerte.  Til  et  rent 
hjerte  hører,  at  vi  nærer  gode  følelser  for  vor  næste,  at 
vi  kan  tilgive,  og  for  at  tilgive  må  vi  forstå.  Har  du 
aldrig  prøvet  at  se  ærligt  ind  i  dig  selv,  vil  du  ikke  kunne 
forstå   andre.   Så  er   vi  ved  begyndelsen:   Kender   du   dig 

selv?    

G.U.F.s  Hovedbestyrelse. 


Kort  G.U.F.  Nyt 

Fodbold,  rigtig  dansk  fodbold,  er  nu  en  aner- 
kendt og  anbefalet  GUF  aktivitet.  Hovedbestyrelsen 
har  udsendt  bulletin  herom  til  alle  grene.  Læs  alle 
detaljer  deri. 


En  ny  litteraturliste  er  udsendt,  beregnet  for  alle 
klasser  til  afløsning  af  dem,  der  findes  i  de  enkelte 
gruppers  håndbøger.  Den  lokale  GUF  har  eksem- 
plarer til  alle.  Belønningskrav:  læs  én  bog. 


Seniorklassens  kursus  er  iår  den  strålende  bog 
»Guds  Rige  Genoprettet«,  der  fortæller  kirkens  hi- 
storie på  en  helt  ny  og  spændende  måde.  De  voks- 
ne, der  ikke  deltager  i  seniorklassen,  snyder  sig 
selv  for  mange  gode  timer.  Bogen  er  beregnet  at 
skulle  give  stof  til  2  års  kursus. 

Kære  Primary  funktionærer! 

Vor  Himmelske  Fader  elsker  sine  børn,  og  Han  ønsker 
at  de  skal  lære  Jesu  Kristi  evangelium.  Han  holder  for- 
ældrene ansvarlige  for  at  lære  deres  børn  evangeliets 
første  principper,  og  gennem  sin  Kirke  sørgede  Han  for 
hjælp  til  forældrene.  Primary  er  et  af  de  hjælpemidler 
Han  sørgede  for.  Primary  er  Herrens  værk.  Primary  er 
et  kompagniskab  med  forældrene  til  at  hjælpe  dem  til  at 
lære  deres  børn  om  Herren. 

Primary  har  ét  program  og  ét  formål,  og  det  formål  er 
klart  udtrykt  i  Lære  og  Pagter  68:28.  »De  skal  også  lære 
deres  børn  at  bede  og  at  vandre  retskaffent  for  Herren«. 

Kaldet  fra  Kirkens  Første  Præsidentskab  er: 

Vi  overdrager  Primbary-foreningen  ansvaret  for  at  ud- 
føre et  religiøst  hverdagsprogram  for  alle  Kirkens  børn  i 
alderen  4 — 11  år  incl. 

Kære  Primary  funktionærer,  det  er  derfor  et  stort  an- 
svar, der  er  blevet  pålagt  os,  men  hvis  vi  vil  bede  og 
virkelig  have  et  stort  ønske  om  at  undervise  Herrens 
børn,  så  vil  vi  også  modtage  den  hjælp,  som  vi  har 
behov  for. 


VOR  Himmelske  Fader  elsker  sine  børn  idag  ligeså  me- 
get, som  Han  altid  har  gjort.  Da  Joseph  Smith  bad  om 
visdom  og  kundskab  fra  Ham,  kom  Han  til  ham  og  havde 
Jesus  med  sig.  De  kaldte  ham  til  at  blive  en  Profet  i  lig- 
hed med  Moses,  Lehi  og  Nephi.  De  lærte  ham,  hvad  han 
skulle  undervise  folket  om.  Han  blev  med  andre  ord 
deres  talsmand  og  budbringer. 

Nårsomhelst  Joseph  Smith  havde  et  problem  eller  en 
opgave,  tænkte  han  over  det,  studerede  om  det,  og  så  bad 
han  Herren  om  at  svare  sig  på  spørgsmålet,  og  atter  og 
atter  modtog  han  svar. 

Lad  os  alle  stræbe  efter  at  blive  bedre  Primary  funk- 
tionærer og  bede  om  hjælp  dertil,  så  børnene  må  blive 
undervist  på  den  rette  måde.  Det  er  et  stort  arbejde  og 
et  stort  ansvar  at  have  med  Primary  at  gøre,  og  vi  vil 
gerne  sige  tak  til  alle,  der  yder  en  hjælpende  hånd. 

Må  Gud  velsigne  jer  fremover. 


De  kærligste  hilsner 


Primary  Hovedbestyrelse. 

FAMILIE-ENHEDEN 


Joseph  Smith  var  den  Profet,  gennem  hvem  Herren 
gengav  frelsens  evangelium.  Dette  omfatter  myndighe- 
den til  at  fungere  i  de  ordinancer,  som  overfor  Gud  viser 
vor  villighed  til  at  anerkende  og  adlyde  Hans  lærdomme. 
Det  omfatter  også  rettelsen  af  fejl,  som  havde  indsneget 
sig  i  kristendommens  lærdomme.  For  at  gøre  dette  viste 
Profeten  os  sandheden,  og  sandsynligvis  gik  de  fejl,  som 
således  blev  gjort  selvindlysende,  til  grunde  i  de  troendes 
sind.  For  eksempel: 

For  at  anerkende  Jesu  Kristi  lærdomme  må  man,  med 
angerfuldt  hjerte  og  med  det  forsæt  at  tjene,  nedsænkes  i 
vand.  Øjeblikkelig  viser  de  forskellige  former  for  dåb, 
der  eksisterer,  sig  at  være  forkerte,  derfor  er  bestænkning, 
overhældning  og  andre  beslægtede  former  ladet  ude  af 
betragtning  af  de  troende  i  Kirken. 

Blandt  de  fejl,  som  der  i  mange  århundreder  er  blevet 
belært  om,  var  den  relativt  ringe  betydning,  der  blev  tillagt 


ægteskabet  som  en  varig  forbindelse.  Mænd  og  kvinder 
giftede  sig  for  dette  liv,  indtil  døden  opløste  foreningen. 
Da  dette  var  den  fastslåede  tro,  fulgte  deraf,  at  man  ikke 
troede,  der  var  nogen  familieforbindelse  efter  døden.  Evig- 
heden var  en  ugift  tilstand  for  den  enkelte.  Det  er  en 
kendsgerning,  at  folk  blev  opmuntret  til  at  trække  sig 
tilbage  fra  verden  og  indgå  pagt  om  cølibat. 

En  af  de  største  ting,  som  Profeten  Joseph  Smith  ud- 
førte, var  at  korrigere  denne  tanke.  Mænd  og  kvinder 
skulle  vies  for  evigheden  ved  præstedømmets  magt.  Så 
vigtig  er  denne  pagt  mellem  en  mand  og  en  kvinde,  at 
den  højeste  tilstand  af  livet  i  evigheden  —  at  dvæle  i 
Guds  nærhed  og  få  del  i  Hans  herlighed  og  bruge  Hans 
magt  —  er  forbeholdt  dem,  som  indgår  den  evige  ægte- 
skabspagt. Samtidig  med  dette  er  den  højtidelige  advarsel, 
at  vejen  er  smal,  at  den  er  vanskelig,  begrænset  og  yder- 
mere  at  der  kun  vil  være  få,   som  finder   den.   Åbenba- 

ringen  om  denne  sandhed  til  de  sidste  dages  hellige  (L. 
&  P.  131)  i  1843  var  en  af  de  faktorer,  som  gav  de  hellige 
mod  til  at  bygge  Nauvoo  Templet. 

I  dag  har  tiderne  forandret  sig.  Levetempoet  er  blevet 
så  hurtigt,  at  kun  en  stor  beslutsomhed  hos  forældrene 
holder  hjemmet  og  dets  medlemmer  forenet  og  i  samar- 
bejde. 

Familie-Hjemmeaftenprogrammet  er  et  program,  som  er 
udarbejdet  af  Kirken  for  at  hjælpe  med  til  at  genoplive 
familie-enheden.  Det  forventes,  at  faderen  samler  sin  fa- 
milie og  lærer  medlemmerne  de  sande  principper  til  frelse, 
råder  sine  børn,  lærer  dem  de  rette  principper,  besvarer 
deres  spørgsmål.  Håndbogen  for  familie-aftenen  giver  ma- 
teriale til  denne  undervisning.  Konstant  og  vedvarende 
brug  af  den  vil  sikre  et  velafbalanceret  familieliv  med 
hensyn  til  evangeliet. 

Som  en  naturlig  følge  af  dette  er  begyndelsesprogram- 
met  en  ABC  for  genealogisk  efterforskningsarbejde.  Dette 
arbejde  omfatter  udarbejdelsen  af  og  indsendelse  af  fami- 
lieskemaer for  tre  generationer: 

1.  Som  forældre  til  ens  børn. 

2.  Som  barn  til  ens  forældre. 

3.  Ens  forældre  som  børn  til  deres  forældre. 


Dette  gøres  både  for  manden  og  hustruen.  På  denne 
måde  sendes  der  ialt  syv  skemaer  ind. 

Det  er  rigtigt,  at  der  vil  blive  duplikater.  Genealogical 
Society  i  Salt  Lake  City  vil  tage  vare  på  dette.  Det  er 
vigtigt,  at  hver  eneste  tager  del  i  dette  arbejde.  Ved  at 
gøre  dette  vil  hans  interesse  for  sine  afdøde  slægtninge 
vokse.  Elias's  ånd  vil  komme  ind  i  hans  væsen,  og  han  vil 
kende  den  dejlige  glæde,  som  er  forbeholdt  dem,  som 
adlyder  Elias's  pålæg  om,  at  »børnenes  hjerter  skal  ven- 
des til  fædrene«,  så  jorden  ikke  skulle  blive  lagt  øde  ved 
Kristi  komme.    (Se  Joseph  Smith  2:38—39). 

Det  er  interessant  at  lægge  mærke  til,  at  i  vor  Guds  rige 
kunne  hele  verden  blive  lagt  øde,  med  mindre  familierne 
bliver  beseglet  tilbage  til  Adam.  At  få  denne  besegling  og 
erfare  glæden  ved  den  var  en  af  de  store  årsager  til,  at 
folket  i  Nauvoo  frydede  sig.  I  dag  er  det  en  vidunderlig 
oplevelse  for  dem,  som  får  del  i  den. 

Ved  familie-hjemmeaftenen  kan  meget  af  dette  forkla- 
res og  anvendes  som  en  del  af  aftenens  program.  Når 
man  engang  har  udført  det,  vil  det  sætte  familien  i  stand 
til  at  tage  det  næste  skridt  til  den  næste  generation  i  ret- 
ning af  Adam  og  Eva  som  det  første  forældrepar.  Alene 
dette  er  anstrengelsen  værd. 

(Fra  Improvement  Era,  september  1965). 


Kvorum-stævnet  i  Horsens  den  18.  ©g*  lO.  september 


Lørdag  aften  den  18.  september  var  der  feststemning 
i  Horsens  gren,  da  medlemmer  af  ældsters  kvorum  I  og 
II  med  damer  samledes  ved  de  smukt  pyntede  borde  i 
den  smukke  kirkebygning. 

Grenspræsident  Anton  Kobæk,  Horsens,  bød  gæsterne 
velkommen  og  udtrykte  sin  glæde  over,  at  Horsens  var 
blevet  valgt  som  ramme  om  dette  Kvorum-Stævne  og  var 
særlig  glad  for  at  se  missionspræsidentparret,  1.  rådgiver 
i  missionen,  Thomas  Asmussen  og  søster  Asmussen,  og 
distriktpræsident  Holm  Bendtsen  og  søster  Bendtsen. 

Efter  at  1.  rådgiver  fra  kvorum  II,  broder  Kristian 
Pedersen  fra  Horsens,  havde  velsignet  maden,  blev  den 
serveret  af  Hjælpeforeningen,  der  også  havde  tilberedt 
den  store,  gode  middag  (der  var  annonceret  med  en 
lille,  god  middag!)  Søstrene  i  Horsens  fortjener  tak  for 
deres  uselviske  arbejde  med  den  gode  middag  og  det 
festlige  arrangement.  Under  middagen  blev  der  holdt  en 
morsom  og  humørfyldt  festtale  af  broder  Ebbe  Rosenkilde 
fra  Horsens,  det  kunne  være  morsomt,  om  flere  kunne 
blive  delagtiggjort  i  det  fortræffelige  bidrag  til  festmid- 
dagen. 

Broder  Andreas  Sølbæk  fra  Fredericia  underholdt  med 
vers  om  brødrene  fra  kvorummet,  og  desuden  hørte  vi 
fra  kvorumspræsidenten  fra  kvorum  II  samt  broder  Tho- 
mas Asmussen,  København,  og  broder  Christian  Klokker 
Hansen,  Odense.  (Ved  De,  at  Odense  gren  er  den  eneste 
af  vore  kirker,  der  har  en  klokker?) 

Efter  middagen  opførte  Horsens  G.U.F.  en  lille  sketch 
»På  skønheds-salon«,  der  høstede  fortjent  bifald,  hvor- 
efter broder  Andreas  Sølbæk  fortalte  et  par  små  historier 
fra  jernbanerne  og  foredrog  et  par  digte  af  Jeppe  Aakjær. 

Aftenen  sluttede  med  sang  og  bøn.  En  god  optakt  til 
søndagens  møder. 

Søndag  morgen  samledes  brødrene  til  præstedømmets 
møde  kl.  8,30  under  ledelse  af  1.  rådgiver  i  ældsters  kvo- 
rum II,  broder  Kristian  Pedersen,  Horsens. 


Missionspræsidenten  gav  en  inspirerende  tale  om  præ- 
stedømmet og  ordinancerne  i  kirken  —  thi  uden  præste- 
dømmet kan  ordinancerne  ikke  udføres  i  kirken  —  uden 
præstedømmet  og  uden  ordinancerne  ville  der  ikke  være 
nogen  sand  Kristi  Kirke  på  jorden  i  dag. 

Efter  missionspræsidentens  tale  blev  tiden  overgivet  til 
forskellige  brødre,  der  gav  instrukser  om,  hvorfor  og 
hvordan  man  udførte  de  forskellige  ordinancer  med  præ- 
stedømmets fuldmagt  og  myndighed  —  lige  fra  at  velsigne 
de  små  børn,  døbe,  ordinere  brødrene  til  præstedømmet 
og  indvielse  af  olie  og  salvelse  af  de  syge. 

Missionspræsidenten  indviede  olie  til  salvelse  af  de  syge. 

Kvorumspræsident  Johs.  Sørensen,  Kvorum  2,  overrakte 
et  lille  beløb  til  gruppelederen  i  Odense,  broder  Chr.  Klok- 
ker Hansen.  Beløbet  skulle  ydes  til  broder  Niels  Ove  An- 
dersen fra  Odense,  der  for  tiden  er  på  mission  i  Norge. 

Til  sidst  sluttede  distriktspræsidenten  med  indtrængen- 
de at  give  brødrene  instruktioner.  Gennem  bøn  og  lydig- 
hed til  evangeliet  skal  brødrene  udføre  deres  arbejde  i 
Kirken  og  være  ydmyge  og  opfyldt  af  et  brændende  ønske 
om  at  være  tjenere  i  Kirken. 

Søndag  eftermiddag  var  der  rundbordssamtale  om  kvo- 
rum og  kvorumsprojekter  —  og  der  blev  talt  om  hvor  vig- 
tigt det  var  at  Kirkens  medlemmer  ikke  blot  kom  sammen 
til  Kirkens  møder,  men  også  kunne  samles  under  selska- 
belige former  både  i  Kirken  og  hjemmene. 

I  forbindelse  med  Kvorum-Stævnet  må  vi  ikke  glemme 
den  vidunderlige  søndagsskole,  vi  overværede  med  op- 
byggende 2V2  minuts  talere  og  stor  deltagelse  —  var  der 
ikke  fyldt  til  sidste  plads,  var  der  alligevel  stor  deltagelse 
og  alle  følte,  at  Guds  Ånd  var  tilstede. 

Søndag  eftermiddag  kl.  16  afsluttedes  Kvorum-Stævnet 
med  et  godt  besøgt  nadvermøde,  hvor  der  blev  holdt  man- 
ge gode  og  tankevækkende  taler. 

Der  blev  budt  velkommen  af  grenspræsident,  broder 
Anton  Kobæk,  og  der  blev  talt  af  1.  rådgiver  i  missionen, 

broder  Thomas  Asmussen,  af  de  to  kvorumspræsidenter 
fra  kvorum  I  og  II,  af  distriktspræsidenten  og  missions- 
præsidentens  hustru,  og  tilsidst  sluttede  missionspræsiden- 
ten,  efter  at  koret  havde  sunget  »Kom  kom  Guds  folk«. 
Vi  taler  på  alle  deltagernes  vegne,  når  vi  udtrykker 
vor  glæde  og  taknemlighed  for,  at  vi  kunne  holde  dette 
opbyggende  stævne  og  håber,  vi  til  næste  år  må  være  i 


stand  til  at  holde  et  lignende  stævne  —  for  det  betyder 
så  uendelig  meget,  når  medlemmer  fra  det  omfattende 
Jydsk-Fynske  distrikt  kan  komme  sammen,  og  vi  siger 
både  distriktspræsidenten  og  missionspræsidenten  tak, 
fordi  de  ville  afse  en  del  af  deres  kostbare  tid  for  at 
deltage  i  og  overvære  stævnet.  A.S. 


KBEDSLÆBEBINDfiRNES 


AudsåaA 


»Den,  der  modtager  alt  med  taknemmelighed,   skal  blive 

herliggjort  . . .«    (L.&P.   78:19). 

Formål:   At   understrege   det   faktum,    at   taknemmelighed 

højner   og  forherliger  personligheden  og  giver  et  venligt 

væsen. 

De  velsignelser,  der  er  forbundet  med  taknemmelighed, 
er  blandt  de  mest  almindelige  og  nemt  opnåelige  for  os. 
Et  taknemmeligt  hjerte  et  et  glad  hjerte.  Taknemmelighed 
er  en  ramme  om  sindet.  Den  er  et  synspunkt,  en  indstil- 
ling, som  beriger  og  glæder  dem,  der  er  i  besiddelse  af 
den,  og  den  varmer  ind  i  hjertet  på  dem,  der  kommer  i 
kontakt  med  den. 

Herren  har  lovet,  at  de,  som  modtager  alle  ting  med 
taknemmelighed,  »skal  blive  herliggjort«  og  skal  modtage 
velsignelser  hundredefold.  Det  er  utvivlsomt  resultatet  af 
den  storslåede  virkning,  en  taknemmelig  indstilling  har 
på  det  menneske,  der  besidder  den.  Det  er  en  selvind- 
lysende sandhed,  at  når  man  ser  efter  velsignelserne,  er 
det,  som  om  de  herliggøres  for  ens  blik,  og  man  opdager 
adskillige  andre  grunde  til  taknemmelighed.  Den,  som  har 
en  taknemmelig  indstilling,  udstråler  venlighed,  glæde, 
kærlighed,  ydmyghed,  sagtmodighed  og  barmhjertighed. 
Disse  egenskaber  er  nogle  af  dem,  som  Frelseren  fandt 
så  ønskværdige,  da  Han  sagde,  at  de,  som  var  i  besid- 
delse af  dem,  skulle  blive  velsignet  i  overmål  og  skulle 
arve  jorden. 

Den  græske  filosof  Pluto  skrev,  at  »Den  gudsdyrkelse, 
der  er  mest  antagelig  for  Gud,  kommer  fra  et  taknemme- 
ligt og  glad  hjerte«  (Edwards,  U  se  ful  Quotations,  page 
641).  Isaak  Walton  udtalte,  at  »Gud  har  to  boliger:  en 
i  himlen  og  en  i  et  ydmygt  og  taknemmeligt  hjerte« 
(Edwards,  Useful  Quotations,  page  641). 

Et  taknemmeligt  hjerte  er  et  kosteligt  eje,  men  det 
ligger  inden  for  rækkevidden  for  os  allesammen.  At  få  et 
i  eje  afhænger  ikke  af  årstid,  alder,  lærdom  eller  rigdom. 
Som  enhver  anden  vane  kan  den  taknemmelige  indstilling 
kultiveres  gennem  regelmæssig,  stadig  øvelse.  Hvis  vi  vil 
give  udtryk  for  vor  taknemmelighed  ved  enhver  given  lej- 


lighed, vil  vi  opdage,  at  en  taknemmelig  indstilling  gan- 
ske naturligt  vil  udvikle  sig.  Den  ganske  simple  vane  at 
sige  »Mange  tak«,  og  mene  det,  koster  så  lidt  af  tid  og 
anstrengelse  og  betyder  så  meget  for  dem,  den  bliver  ud- 
talt til.  Hvis  vi  ønsker  de  rige  velsignelser,  der  følger 
med  taknemmelighed,  bør  vi  udvikle  den  vane  at  udtryk- 
ke taknemmelighed  over  for  vore  kære  i  hjemmet,  over 
for  vore  venner  og  bekendte,  så  vel  som  til  vor  himmelske 
Fader  for  de  mange  velsignelser,  Han  har  til  os. 

Henry  Ward  Beecher  gav  et  billede  af  taknemmelig- 
hedens indflydelse  og  på,  hvorledes  den  kan  smitte:  »Hvis 
man  giver  mig  en  skålfuld  sand  og  fortæller  mig,  at  der  er 
jernpartikler  i  det,  kan  jeg  stå  og  se  efter  dem  og  søge 
efter  dem  med  klodsede  fingre,  men  ikke  finde  en  eneste; 
men  giv  mig  en  magnet,  så  jeg  kan  lade  den  glide  gennem 
sandet,  så  skal  I  få  at  se,  hvorledes  de  mest  »usynlige« 
partikler  lader  sig  drage  af  magneten.  —  Det  utaknem- 
melige hjerte  er  som  fingeren  i  sandet:  det  ser  ikke  de 
mange  små  goder;  men  lad  det  taknemmelige  hjerte  gen- 
nemgå dagen,  så  vil  det  —  ligesom  magneten  —  for  hver 
eneste  time  finde  nogle  himmelske  velsignelser«  (citeret 
af  Hugh  B.  Brown  i  Continuing  the  Quest,  page  450). 

Hvis  vi  vil  være  værdige  til  vor  himmelske  Faders  kær- 
lighed, må  en  væsentlig  side  af  vor  taknemmelighed  være 
den,  at  vi  giver  udtryk  for  denne  taknemmelighed  over 
for  Ham  for  de  utallige  velsignelser,  Han  giver  os.  Alt, 
hvad  vi  har:  vort  liv,  vore  talenter,  vort  helbred,  de 
materielle  ting,  vi  glæder  os  over,  vor  frelses  sikkerhed  og 
vort  håb  om  ophøjelse,  er  Hans  milde  gaver  til  os. 

Profeten  Alma  formanede  i  Mormons  Bog:  »Og  jeg 
ville  ønske,  at  I  ville  være  ydmyge  ....  bede  om  alt  det, 
I  trænger  til,  både  åndelige  og  timelige  ting,  og  altid  give 
Gud  takken  for,  hvad  I  modtager«  (Alma  7:23). 

Taknemmelighed  mod  vor  himmelske  Fader  for  Hans 
mange  velsignelser  lægger  grundvolden  til  udvikling  af  et 
taknemmeligt  hjerte  i  alt,  hvad  vi  har  at  gøre  med  hin- 
anden. Den  er  nøglen  til  et  liv  med  overflod  og  her- 
lighed. 


► 
► 
► 
► 


BEMÆRK! 

Meddelelser  og  billeder,  der  ønskes  optaget  i  et  bestemt  nummer  af 
STJERNEN,  skal  fremtidig  indsendes  inden  den  1.  i  den  foregående 
måned,  og  bedes  sendt  direkte  til  STJERNENs  kontor,  ikke  sammen 
med  rapporter  el.  lign.  til  missionskontoret  eller  organisationerne. 

NB.  Indsend  ikke  originalfilm,  men  kun  aftryk,  og  skriv  bag  på  hvert 
enkelt  billede  grenens  navn,  dato  og  hvad  billedet  forestiller. 

TIDE^f  ■  en  Guds  velsignelse 
og  samtidig  en  tgran 

af  ældste  Elray  L.  Christiansen, 
assistent  til  De  Tolvs   Råd. 

Uddrag  af  en  tale  til  studenterne  ved  Brigham  Young 
Universitetet  den  li.  marts  1962 


Den  tid,  der  gives  os,  er  en  velsignelse  —  givet  af  Gud. 
Nogen  har  sagt,  at  tiden  også  er  en  tyran.  Efterhånden 
som  vi  kommer  op  i  årene,  beskatter  tiden  vort  helbred 
og  vore  lemmer,  vore  åndsevner,  vor  styrke  og  endog  vore 
ansigtstræk. 

Men  vi  rejser  alle  med  tiden  med  samme  fart.  Vi  bliver 
alle  ældre  med  samme  fart.  Der  er  retfærdighed  i  dette. 
Det  er  trøstende  at  vide,  at  man  ikke  bevæger  sig  hurti- 
gere i  den  retning  og  i  den  forstand  end  nogen  anden. 

Jeg  tænker  på  tiden  som  en  tildeling  til  hver  af  os, 
men  som  ingen  af  os  har  for  meget  af.  Jeg  tænker  på 
tiden  som  en  Guds  gave  —  givet  af  Gud  —  som  de  kloge 
vil  sætte  pris  på  og  værne  om,  og  som  de  tåbelige  vil  øde 
bort. 

Tiden  er  gratis.  Ikke  desto  mindre  er  det  en  af  de  dyre- 


bareste ejendele,  som  vi  har,  og  som  vi  nogensinde  vil 
komme  til  at  eje;  og  dog  har  mange  af  os  en  tendens  til 
at  spilde  den  eller  misbruge  den  til  en  vis  grad.  Når  man 
spørger  folk,  hvad  de  bestiller,  vil  de  ofte  sige:  »Åh,  jeg 
sidder  blot  her  for  at  slå  tiden  ihjel.«  Noget  tragisk  at 
sige  og  at  indrømme,  da  tiden  aldrig  holder  op  med  at  gå, 
og  den  er  givet  os  til  så  guddommelige  formål. 

Men  hvorfor  er  vi  da  så  bekymrede  over,  hvordan  tiden 
bruges?  Jo,  vi  har  et  liv  at  leve,  allesammen.  Fremtiden 
ligger  foran  os,  selv  evigheden  ligger  foran  os.  Vort  liv 
vil  høre  op.  Hvad  vi  gør  her,  bestemmer  hvad  vi  vil  blive 
i  morgen  og  senere  og  i  evighederne.  Hvad  vi  skal  være, 
er  vi  nu  ved  at  blive.  Det  gør  i  dag  meget,  meget  vigtig 
for  enhver  af  os. 

(Fra  Church  News,  27.  marts  1965). 


ei&anllae  nuhedei 


lae  mm 


FØDSELSDAGE: 

Vi   siger  i   denne  måned  til  lykke  til: 
København   Centrum   Gren: 

Bernhard  West,  Godthåbsvænget  6,  70  år  den  9.  novbr. 

Paulus  Elias  Christensen,  Absalonsgade  21  B,  75  år  den 
19.  november. 

Ingeborg  Sophie  Jakobsen,  Hornemannsgade  39,  80  år 
den  28.  november. 
Esbjerg: 

Lydia  Petra  Karla  Angelika  Zaulich,  65  år  den  18.  nov. 
Aarhus: 

Arthur  Haun,  70  år  den  21.  november. 
København  Søndre  Gren: 

Anker  Andreasen,   Brøndbyparkvej    14,   Glostrup,   60   år 
den  26.  november. 

Ellen  Rasmussen,  Bjergagervej  44,  60  år  den  27.  novbr. 
Odense: 

Hansine  Petersen  Jensen,  80  år  den  28.  november. 
Assens: 

Kirstine  Jensen  Hansen,  80  år  den  30.  november. 


Hjertelig  tak  for  alle  hilsener,  blomster  og  gaver  på  min 
80-års  fødselsdag. 

Fanny  Jacobsen. 

DØDSFALD: 
Odense: 

Den  1.  marts  døde  søster  Karoline  Schultz,  83  år  gam- 
mel. Æret  være  søster  Schultz's  minde! 

Dødsfald  i  Amerika 

Fra  Salt  Lake  City  har  vi  fået  meddelelse  om,  at  broder 
Ellis  Hagbarth  Tronier  er  afgået  ved  døden  den  21.  sep- 
tember, 65  år  gammel.  Broder  Tronier  vil  være  kendt  af 
mange  af  de  ældre  medlemmer  af  den  danske  mission, 
idet  han  var  født  i  København  den  31.  december  1899.  I 
alle  de  mange  år,  han  boede  i  Amerika,  var  han  meget 
stolt  af,  at  han  var  dansk  og  gjorde  meget  for  dansk- 
heden. Han  har  været  på  mission  til  Danmark,  og  i  10  år 
var  han  sekretær  i  det  ward,  han  boede  i.  Han  efterlader 
sig  enke,  født  Viola  Bruun,  som  han  blev  viet  til  i  Salt 
Lake  Templet  den  12.  september  1928,  samt  to  børn.  Æret 
være  broder  Troniers  minde! 

VELSIGNELSER: 

Odense:  4.  september: 

Istvan  Balazs  og  Else  G.  Dybvang  Balazs's  datter,  Char- 
lotte Dybvang  Balazs,  velsignet  af  sin  fader. 
Slagelse:  5.  september: 

Svend  Aage  Stokholms  og  Sørine  Kathrine  Oline  Larsen 
Stokholms    søn,    Jens    Jørgen    Stokholm,    velsignet    af    sin 
fader. 
Aarhus:   5.  september: 

Tage   Holm   Larsens   og   Conni   Birthe   Nielsen  Larsens 
datter,  Britha  Holm  Larsen,  velsignet  af  sin  fader. 
København  Centrum  Gren:  5.  september: 

Ciro  Piero  Podolecchia  og  Birte  Leis  Podolecchias  søn, 
Patrick  Peter  Leis,  velsignet  af  broder  Bent  G.  Lindhardt. 


København  Nordre  Gren:  5.  september: 

Finn  Vest  Lykkegaard  Nielsens  og  Nina  Hasbo  Niel- 
sens søn,  Niels  Christian  Lykkegaard  Nielsen,  velsignet 
af  sin  fader. 

BRYLLUPPER: 
København  Nordre  Gren: 

Den  3.  juli  blev  broder  Harry  Albert  Albertsen  og  søster 
Tove  Hasselballe  borgerligt  viet,  og  den  12.  juli  viedes  de 
for  tid  og  evighed  i  Templet  i  Schweiz.  Stjernen  ønsker 
hjertelig  til  lykke! 

Den  3.  juli  blev  broder  Hans  Sølvar  Brun  og  søster 
Karen  Marie  Nordby  Larsen  borgerligt  viet,  og  den  12. 
juli  viedes  de  for  tid  og  evighed  i  Templet  i  Schweiz. 
Stjernen  ønsker  hjertelig  til  lykke! 


Dåb: 

København  Nordre  Gren:  4.  september: 

Susan  Jacobs 

18.  september: 

Guri  Eva  Nielsen 

25.  september: 

Jens  Jacob  Jensen  Lang 

Valborg  Amalie  Andrea   Hintze  Lang 

København  Centrum  Gren:   18.  septbr.: 

Marion  Brita  Jørgensen 

Odense:  4.  september: 

Sonja  Susan  Haupt 

Carla  Marie  Drue 

Aarhus:    18.  september: 

Alice  Solvej  Lind  Andersen 

Esbjerg:  1 1 .  september: 

Gert  Sussmann   Hansen 

Randers:  1 1 .  september: 

Jonna  Birgit  Strøm 

Horsens:  4.  september: 

Gunhild  Elvira   Madsen 


Døbt  af: 

Broder  Dee  Valentine  Jacobs 

Ældste  Ronald  J.   Harper 

Ældste  David  C.  Flinders 
Ældste  Wayne  R.  Magleby 

Ældste  Roland  Steve  Clawson 

Broder  Henry  Chr.   Haupt 
Ældste   Paul   Thuesen 

Ældste  Don  A.  Hansen 

Broder  Aage  Hansen 

Ældste  Craig  B.   Rasmussen 

Ældste  Donald  L.  Aiken 


Håndspålæggelse    ved: 

Broder  Dee  Valentine  Jacobs 

Ældste  Ronald  J.  Harper 

Broder   Egon   Otto  Auerbach 
Ældste  David  C.  Flinders 

Ældste  Woodrow  F.  Rasmussen 

Broder  Henry  Chr.   Haupt 
Ældste  Don  Baxter 

Ældste  Ross  C.  Brown 

Broder  Aage  Hansen 

Broder  Jens  Peter  Nielsen 

Ældste  Gunnar  Reiersen 


Ordinationer: 

København  Nordre  Gren:  19.  septbr.: 

Søren  Flemming  Sørensen 

København    Centrum    Gren:    12.  septbr.: 

Ole  Hansen 

Slagelse:  5.  september: 

Jørgen    Ingemann    Kristensen 

Aalborg:   20.  september: 

Carlo  Christian  Andersen 

John  Andersen 

Villy  Petersen 

27.  september: 

Søren  Magnus  Jepsen  Larsen 


Missionærforflyttelser: 

24.  september: 
S.  Talmage  Thomson 
Arthur  Dent 
Kenneth   Sorenson 
Clyde  Summers 
Kurt  Larsen 
Richard    Burningham 
Earl  Ohlson 
Ray  D.  Olsen 
Woodrow    Rasmussen 
Bert  Jensen 
Paul   Paystrup 


Fra: 

Fredericia 

Amager 

Kbh.    Indre   By 

Nordsjælland 

Skive 

Esbjerg 

Ballerup 

Helsingør 

Vanløse 

Missionskont. 

Vejle 


Til: 

Præst 

Lærer 

Diakon 

Lærer 
Lærer 
Lærer 

Præst 

Til: 

Hellerup 

Søborg 

Fredericia 

Aalborg 

Kastrup 

København 

Vesterbro 

Birkerød 

Charlottenlund 

Hørsholm 

Herning 


Ordineret   af: 

Broder  Arthur  Sørensen 

Broder  Bent  G.   Lindhardt 

Broder  Børge  Grand   Hansen 

Broder  Jens  Lind  Jensen 
Broder  Anton  Falden 
Broder  Hans  Jørgen  Schmidt 

Broder  Charles  Jepsen  Larsen 


Freddie    Christensen 
James  Johansen 
Alfred    Nielsen 
Randall    Knudsen 
Lynn  Jensen 
Leslie  Hintze 
Richard  Danley 
Harry  Larsen 
Steven    Poulsen 
Orville  Larsen 
Greg  Collinwood 
Richard  Carlquist 
Stewart   Jacobsen 


Herning 

Brønshøj 

Charlottenlund 

Østerbro 

Frederiksberg 

Hellerup 

Vesterbro 

Østerbro 

Svendborg 

Missionskont. 

Odense 

Aalborg 

Fr.havn 


Horsens 

Vejle 

Esbjerg 

Odense 

Odense 

Nyborg 

Svendborg 

Aalborg 

Nørresundby 

Fr.havn 

Skive 

Hobro 

Skanderborg 


Missionærafløsninger: 

Følgende  missionærer  er  blevet  hæderlig  afløst  fra  de- 
res arbejde  i  den  danske  mission: 

24.  september:  Donald  Lee  Aiken  fra  Paul,  Idaho,  efter 
sidst  at  have  arbejdet  i  Horsens. 

Richard  Harry  Dorsey  fra  Pocatello,  Idaho,  efter  sidst 
at  have  arbejdet  i  Aalborg. 

Ford  L.  Stevenson  fra  Midvale,  Utah,  efter  sidst  at  have 
arbejdet  i  Hellerup. 


15.  oktober:  Roland  Steve  Clawson  fra  Murtaugh,  Ida- 
ho, efter  sidst  at  have  arbejdet  i  Vanløse. 

Craig  Blaine  Rasmussen  fra  Provo,  Utah,  efter  sidst 
at  have  arbejdet  i  Randers. 

22.  oktober:  Arva  Maud  Wahlen  fra  Bountiful,  Utah, 
efter  sidst  at  have  arbejdet  i  Aarhus. 

Mary  Lu  Wood  fra  Baker,  Oregon,  efter  sidst  at  have 
arbejdet  i  Randers. 

Missionærankomster: 

Med  S.A.S.   via  New  York  er  følgende  missionærer  den 
21.  september  ankommet  til  den  danske  mission: 

Lee   Kent  Mortensen  fra   Rexburg,   Idaho,   beskikket   til 
at  arbejde  i  Ballerup. 

Lee  Doyle  Packer  fra  Brigham  City,  Utah,  beskikket  til 
at  arbejde  i  Brønshøj. 

Lynn  Harry  Erickson  fra  East  Ely,   Nevada,  beskikket 
til  at  arbejde  i  Vanløse. 

David  Edward  Nielsen  fra  Pasadena,  California,  beskik- 
ket til  at  arbejde  i  Nyborg. 

Craig  Andrew  Petersen  fra  Litteton,  Colorado,  beskikket 
til  at  arbejde  på  Østerbro. 

Daryl  Dee  Sondrup  fra  Ephraim,  Utah,  beskikket  til  at 
arbejde  på  Østerbro. 

Dan  Phillip  Jensen  fra  Salt  Lake  City,  Utah,  beskikket 
til  at  arbejde  i  Odense. 

David  Michael  McQueen  fra   Salt  Lake   City,   Utah,   be- 
skikket til  at  arbejde  i  Nørresundby. 

Evcrett  Earl  Erskine  fra   Salt  Lake  City,   Utah,  beskik- 
ket til  at  arbejde  i  Skanderborg. 


Joseph  Stephen  Woodbury  fra  Salt  Lake  City,  Utah,  be- 
skikket til  at  arbejde  på  Frederiksberg. 

Terrell  Layne  Van  Orden  fra  Pingree,  Idaho,  beskikket 
til  at  arbejde  i  Sundbyøster. 

Richard  Edward  Spencer  fra  Drummond,  Montana,  be- 
skikket til  at  arbejde  i  Helsingør. 

Kenneth  Merrill  Reading  fra  Freemont,  California,  be- 
skikket til  at  arbejde  i  Hobro. 

Maloy  Horace  Hales  fra  Redmond,  Utah,  beskikket  til 
at  arbejde  i  Hørsholm. 


Lee    K.    Mortensen 


Lee  D.   Packer 


J^Lynn  H.  Erickson 


David  E.  Nielsen 


Éfekt 
Daryl  D.  Sondrup 


Dan  P.  Jensen 


-P     ~„ 

David  M.   McQueen  Everet  E.    Erskine         Joseph    S.     Woodbury       Terrell  L.   Van  Orden         Richard  E.  Spencer 


Kenneth  M.  Reading 


Maloy  H.  Hales 


Donald    Lee    Aiken 


Richard   H.   Dorsey 


Ford    L.    Stevenson 


R.    Steve    Clawson 

Bogen  JESUS  KRISTUS 

af  Jamas  E.  Talmage,  indbundet  i  blødt,  sort  gedeskind    pris  kr.  30,00 

Kan  bestilles  ved  indsendelse  af  beløbet  på  postgiro  333.38,  Church  of  Jesus  Christ  of  Latter-  Day  Saints, 
Dalgas  Boulevard  164,  København  F.     .     Husk  på  talonen  at  skrive,  hvad  der  ønskes. 


TAPET 


H.  P.  BALTZER 

Begravelsesforretning 

(Vanløse   Ligkistemagasin) 

Begravelser  ordnes  overalt  -   egen   rustvogn 

Jyllingevej  8  -   København   -   (01)7175  01 


© 


Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 

Mogens  -  HE  3280 


USA-REJSER  I 
ET  BEDRE  PLAN 

De  kommer  hurtigst  til  USA  med  SAS  DC-8 
Royal  Viking  Jet,  for  kun  SAS  flyver  NON-STOP 
til  New  York.  På  kun  8  timer  er  De  fremme  - 
efter  en  vidunderlig  flyverejse  -  og  på  21 -dages 
billet  er  prisen  t/r  på  økonomiklasse 


KR.  2.629,- 


* 


USA  byder  på  en  hel  ny  verden  af  oplevelser, 
samtidig  med  ae  hotelophold,  rundrejser  og 
måltider  kcster  det  samme,  som  man  er  vant 
til  i  Europa.  Med  SAS  flyver  De  direkte  til 
New  York,  Chicago,  Les  Angeles,  Anchorage 
og  Montreal.  Få  alle  oplysninger  om,  hvordan 
De  »gør  USA«  på  en  almindelig  ferie,  ved  blot 
at  indsende  Deres  navn  og  adresse  til 
»USA-ferie«,    SAS,    Hammerichsgade,    Kbh.   V. 


.Deres  fly 


De  får  alle  oplysninger  hos  de  SAS-autoriserede  rejsebureauer 

*)  2.629,-  prisen  er  gældende  for  21-dages  billetter,  som  kan  udnyt- 
tes i  små  8  af  årets  12  måneder  -  nemlig  i  perioderne  28/6-19/8  og 
13/9-4/11  samt  14/2-2/6-66.  Desuden  gælder  21-dages  prisen  2871,-  i 
perioden  8/11-65  til  10/2-66.  21-dages  billetter  kan  ikke  anvendes  for 
rejser  i  week-ends.  Billetpriserne  er  de  samme  fra  København,  Tir- 
strup,  Aalborg,   Billund   og  Odense. 


Hjertelig:  tak! 

Må  jeg  have  lov  til  at  sige  tak  til  præsidentparret  og  hver 
enkelt  af  søskende,  som  gjorde  min  70-års  fødselsdag  til  en 
festdag  for  mig.  \ 

Jeg  takker  hjerteligst  for  blomster  og  gaver,  telegrammer 
og  kærlige  breve  fra  mine  kære  søskende  fra  nær  og  fjern. 

En  særlig  tanke  går  til  Hans  Mikkelsen  i  Californien, 
Orson  B.  West  og  Krista  i  Salt  Lake  City,  til  Provo  til 
Emmy  og  Enok  Andersen  og  til  søster  Ingeborg  Jensen, 
Helsingør,  og  tak  tor  gode  timer  i  Schweiz. 

Jeres 

Perle  Olsen. 


Slægtsforskning   udføres   samvittighedsfuldt.   Britta    Brun, 
Solvej  8,  Ølstykke.  Telefon  (03)  323  Ølstykke  528. 


Fotokopiering  af  slægtsskemaer  og   anetavler, 
noder,  bøger  o.  s.  v.   (også  af  farvetryk) 
udføres. 
Vibeke  Neumann  Johansen 

Telefon  91  07  79 


l^xportmoilH 


splinterny  —  til  speciel  pris  —  glimrende  til  europatur  — 
eller  en  tur  over  Atlanten.  Kan  derefter  sælges  til  overpris. 
Kontakt  MOGENS  —  HE  3280. 


Biletter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.  Individuelle 
rejser,  selskabsrejser. 

JjfflGENSENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 

